Γιώργος Ευσταθόπουλος - PDF\nDownload "Γιώργος Ευσταθόπουλος"\n2 Γιώργος Ευσταθόπουλος «Η Melissa Κίκιζας πρωτοπορεί και καινοτομεί» «Ο ανταγωνισμός στην αγορά μας χαρακτηρίζεται από τρία Ε: έντονος, έντονος, έντονος», δηλώνει ο εμπορικός διευθυντής της εταιρείας Melissa Κίκιζας, κ. Γιώργος Ευσταθόπουλος. Παρά ταύτα, η εταιρεία, με διαδρομή 58 χρόνων πίσω της, όχι μόνο καταφέρνει να δηλώνει παρουσία, αλλά να καταλαμβάνει την πρώτη θέση στην αγορά, με αυξανόμενη κερδοφορία και διευρυνόμενη γκάμα προϊόντων. «Το μεγαλύτερο όπλο μας για την αντιμετώπιση οποιασδήποτε πρόκλησης δεν είναι άλλο από τους ανθρώπους μας και την πολυεθνικής κουλτούρας -πλην όμως ευέλικτη- οργάνωσή μας», εξηγεί ο κ. Ευσταθόπουλος. Παράλληλα, δίνει τη διόλου μυστική συνταγή για τα επιτυχημένα προϊόντα της Melissa Κίκιζας και σκιαγραφεί την εμπορική στρατηγική της εταιρείας για το επόμενο διάστημα. Τέλος, αναλύει και ερμηνεύει τις ανακατατάξεις στο λιανεμπόριο τόσο με την είσοδο ξένων «παικτών» όσο και με την εντονότερη δραστηριοποίηση των discounters, εκφράζοντας την επιφύλαξή του ότι «με συγκεκριμένες εξαιρέσεις, το λιανεμπόριο μεγαλώνει πριν προλάβει να ωριμάσει και να οργανωθεί ανάλογα» και προβλέποντας «συγχωνεύσεις και πολύ μεγάλες συνεργασίες». Συνέντευξη στον Δημήτρη Χριστούλια ΙΑΝΟΥΑΡΙΟΣ - ΦΕΒΡΟΥΑΡΙΟΣ 2007 MARKET LEADER 7\n3 Η Melissa Κίκιζας κλείνει φέτος 58 χρόνια παρουσίας στην ελληνική αγορά. Ποια η πορεία της μέχρι σήμερα; Η πορεία της Melissa Κίκιζας ξεκινά το 1949, οπότε και ιδρύεται από τον Αλέξανδρο Κίκιζα η βιομηχανία ζυμαρικών ΒΕΖΑΚ, που στη συνέχεια λαμβάνει την ονομασία Melissa. Με τον θάνατο του ιδρυτή της το 1965 τη γενική διεύθυνση αναλαμβάνει η σύζυγός του, Κωνσταντίνα, έως το 1975, χρονιά κατά την οποία η γενική διεύθυνση της εταιρείας περνά στον γιο του ιδρυτή, Γεώργιο Κίκιζα. Το 1959 εγκαθιστά νέα υπερσύγχρονη αυτόματη γραμμή παραγωγής και ξήρανσης μακαρονιών (από τις πρώτες στην Ελλάδα). Τη δεκαετία του 60 εγκαθιστά δεύτερη γραμμή παραγωγής, γίνεται αυτοματοποίηση της παραγωγής και εγκαθιστά και τρίτη νέα γραμμή παραγωγής κοφτών ζυμαρικών. Τη δεκαετία του 70 η Melissa Κίκιζας αρχίζει τις εξαγωγές και προχωρά στη δημιουργία νέου κυλινδρόμυλου στη Λάρισα (1973), ενώ το 1977 εξαγοράζει τη βιομηχανία ζυμαρικών ΝΤΕΒΕΤΑ στον Βόλο. Τη δεκαετία του 80 η Melissa Κίκιζας μεταφέρει το εργοστάσιο παραγωγής στη Λάρισα, ολοκληρώνει την οργανωτική της δομή και, το 1982, έχοντας πλέον πλήρες πανελλαδικό δίκτυο πωλήσεων, αναλαμβάνει την αντιπροσώπευση των εταιρειών Barilla (έως το 1992, οπότε και εξαγοράζει τη ΜΙ- ΣΚΟ) και STAR Stabilimento Alimentare (Milano). Τη δεκαετία του 90 η Melissa παραχωρεί το 25% των μετοχών της στην ιταλική STAR, το οποίο αυξάνεται σε 45% με την εξαγορά του «Πελαργού» (τοματικά προϊόντα) και παράλληλα (1992) λανσάρει την premium σειρά ζυμαρικών «Primo Gusto». Ο όγκος παραγωγής ζυμαρικών έχει φτάσει τους τόνους και η Melissa Κίκιζας καθιερώνεται ακόμη περισσότερο στην ελληνική αγορά, τόσο στον κλάδο των ζυμαρικών, όσο και στον κλάδο των τοματικών, με την επιτυχημένη πορεία των τοματικών προϊόντων «Pummaro». Το 1999 αποφασίζει την αναδιάρθρωση στο portfolio της, πουλώντας στη Unilever τον κλάδο των τοματικών και εξαγοράζοντας το 45% των μετοχών που είχε παραχωρήσει στη STAR Μιλάνου. Τη δεκαετία του 2000 ξεκινά μια νέα εποχή. Η αναπτυξιακή πορεία της Melissa Κίκιζας συνεχίζεται με την εξαγορά της εταιρείας διανομών ATLANTA στην Πολωνία, με τις εξαγορές των εταιρειών Stella A.E., Παραδοσιακά Ζυμαρικά ΒΛΑΧΑ Α.Ε. (2000), Γλυκά ΚΑΖΙΝΟ Α.Ε. (2001), με την ανάληψη των αντιπροσωπειών DEL MONTE (2000), TCHI- BO (2001), DAVIDOFF (2001), καθώς και με το επαναλανσάρισμα των ζυμαρικών (2002) και τοματικών προϊόντων (2004) «Primo Gustο», αλλά και ετοίμων σαλατών (2006). Σήμερα, η Melissa Κίκιζας είναι η Νο 1 ελληνική βιομηχανία ζυμαρικών, με συνολική παραγωγή που ξεπερνά τους τόνους ετησίως. Ποια προϊόντα λανσάρατε πρόσφατα στην αγορά; Ποιοι είναι οι κορυφαίοι κωδικοί σας; Σκέφτεστε να εμπλουτίσετε ακόμη περισσότερο την γκάμα των προϊόντων σας; Η αγορά των ζυμαρικών χαρακτηρίζεται άκρως ανταγωνιστική κι εκεί ακριβώς βρίσκεται το ενδιαφέρον. Την κατηγορία χαρακτηρίζουν ο πόλεμος των τιμών στο ράφι και οι προσφορές. Σ αυτό το περιβάλλον οι πρωτοπόρες ιδέες, τα καινοτόμα προϊόντα, τα προϊόντα προστιθέμενης αξίας, αλλά και η αναβάθμιση των συσκευασιών μας είναι οι οδηγοί για την ανάπτυξη. Μ ένα portfolio που αριθμεί πάνω από 15 brands, είναι αδύνατο να μην υπάρχουν αλλαγές ή νέα λανσαρίσματα. Δύο πολύ σημαντικές αλλαγές που έγιναν το 2006, έχουν να κάνουν με τη ριζική ανανέωση των συσκευασιών στις μάρκες «Melissa» και «Βλάχα». Και οι δύο έχουν σαν στόχο την ξεκάθαρη επικοινωνία των προϊόντων με τον καταναλωτή, αλλά και την πρακτικότερη χρήση. Ως προς τα λανσαρίσματα του 2006, τα σημαντικότερα ήταν οι έτοιμες σάλτσες ζυμαρικών «Primo Gusto» κι ακολουθεί ο εμπλουτισμός της γκάμας των γεμιστών ζυμαρικών (tortellini, που είναι και οι κορυφαίοι κωδικοί μας, καθώς επίσης και οι περισσότεροι special κωδικοί ζυμαρικών). Και στις δύο προαναφερθείσες κατηγορίες ανήκουν προϊόντα προστιθέμενης αξίας, άξονας στον οποίο θα συνεχίσουμε να κινούμαστε και στο μέλλον, σε συνδυασμό με την πρωτοπορία και την καινοτομία. Ήδη αυτή την περίοδο λανσάρονται ξανά, με ριζική επίσης ανανέωση της συσκευασίας, οι αυθεντικές ελληνικές γεύσεις «Βλάχα» (τραχανάς, χυλοπίτες), με παράλληλο εμπλουτισμό της μάρκας από 4-6 κωδικούς προστιθέμενης αξίας. Το ίδιο θα ακολουθήσει και σε άλλες βασικές μάρκες μας, τόσο στα ζυμαρικά όσο και στην «Del Monte». Ποια είναι τα πλάνα σας και ποιες προκλήσεις καλείστε να αντιμετωπίσετε το 2007; Οι στόχοι μας για την επόμενη τριετία κινούνται κυρίως γύρω από τον κλάδο των τροφίμων, αλλά και την ανάπτυξη δευτερευουσών κατηγοριών στις ήδη υπάρχουσες βασικές στις οποίες δραστηριοποιούμαστε σήμερα, με γνώμονα τα όσα ήδη έχουν προαναφερθεί. Μια από τις κύριες προκλήσεις του 2007 θα έλεγε κανείς ότι είναι η περαιτέρω ανάπτυξη των discount stores, την οποία, όμως, καλούμαστε να «αντιμετωπίσουμε» ως συνεργάτες, που σκέφτονται και σαν καταναλωτές. Από την άλλη, υπάρχει το άκρως ανταγωνιστικό περιβάλλον της κατηγορίας των ζυμαρικών, που γίνεται κάθε μέρα και πιο ανταγωνιστικό. Το ίδιο περιβάλλον έχουμε να αντιμετωπίσουμε και σε ευρωπαϊκό επίπεδο, όπου η Melissa 8 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2007 MARKET LEADER\n4 Κίκιζας έχει πλέον σημαντική και επώνυμη παρουσία («Primo Gusto»). Στη Melissa Κίκιζας, όμως, διαθέτουμε και το μεγαλύτερο όπλο για την αντιμετώπιση οποιασδήποτε πρόκλησης, που δεν είναι άλλο από τους ανθρώπους μας και την πολυεθνικής κουλτούρας -πλην όμως ευέλικτη- οργάνωσή μας. Πώς διαμορφώθηκαν τα οικονομικά σας αποτελέσματα το 2005 και ποιες οι εκτιμήσεις σας για το 2006; Το 2005 βάσει αποτελεσμάτων δεν θα μπορούσε να χαρακτηριστεί καλή χρονιά. Αξίζει, όμως, να σημειωθεί ότι έγιναν σημαντικές επενδύσεις τόσο σε επίπεδο παραγωγής, αλλά κυρίως σε επίπεδο marketing, που το 2006 απέδωσαν τους καρπούς τους. Έτσι, το 2006 μπορούμε να πούμε ότι ήταν μια καλή χρονιά για τη Melissa Κίκιζας, με θετικά αποτελέσματα, η οποία, όμως, θα ήταν ακόμη καλύτερη, αν στο β εξάμηνο δεν υπήρχε η υπερβολική αύξηση τιμής στην πρώτη ύλη, το σιτάρι, κατά 30%. Οι καθαρές πωλήσεις θα ανέλθουν περίπου στα 35 εκατ. ευρώ, αυξημένες σε σχέση με το 2005 κατά 10%. Σημαντική βέβαια είναι και η αύξηση των μεριδίων μας σε βάρος του ανταγωνισμού, περίπου κατά 2%. Αντίστοιχη πορεία το 2006 έχει καταγράψει και η θυγατρική εταιρεία ATLANTA στην Πολωνία, με τις καθαρές πωλήσεις να ξεπερνούν τα 7 εκατ. ευρώ. Ποια είναι η άποψή σας για το λιανεμπόριο έτσι όπως έχει διαμορφωθεί τα τελευταία χρόνια και ειδικά μετά την εδραίωση των μεγάλων πολυεθνικών εταιρειών; Το 85% περίπου του λιανεμπορίου σήμερα είναι συγκεντρωμένο σε 5-6 μεγάλες αλυσίδες, 3-4 μεγάλους ομίλους αγορών και 2-3 discounters. Όλοι βρίσκονται σ έναν αγώνα δρόμου με στόχο την κάλυψη της γεωγραφίας και τον αποκλεισμό του ανταγωνισμού τους (νέα καταστήματα, εξαγορές, franchise, χονδρεμπόριο κ.λπ.). Με συγκεκριμένες εξαιρέσεις, όμως, θα μπορούσε να πει κανείς ότι το λιανεμπόριο μεγαλώνει πριν προλάβει να ωριμάσει και να οργανωθεί ανάλογα. Η είσοδος πολυεθνικών εταιρειών, βέβαια, σίγουρα βοηθά στην εξέλιξη του ελληνικού λιανεμπορίου, αρκεί κανείς να υιοθετήσει τα πλεονεκτήματα και όχι τα μειονεκτήματά τους. Αυτό που σίγουρα θα ακολουθήσει τα επόμενα χρόνια, είναι η είσοδος και νέων παικτών από το εξωτερικό, αλλά σύντομα εκτιμώ ότι θα δούμε συγχωνεύσεις και πολύ μεγάλες συνεργασίες. Από την άλλη τα hard discounts ενδυναμώνουν συνεχώς τη θέση τους στην αγορά, χωρίς, όμως, να έχουν πείσει ακόμη τον Έλληνα καταναλωτή στον βαθμό που αυτό συμβαίνει στο εξωτερικό, και αυτό ίσως να είναι ένας από τους λόγους που εντάσσουν επώνυμα προϊόντα στα καταστήματά τους. «Είμαστε από τις πρώτες βιομηχανίες στην Ελλάδα που παράγουμε για λογαριασμό τρίτων. Η αγορά εξελίσσεται συνεχώς και είναι σαφώς καλύτερο να είσαι μέσα στις εξελίξεις παρά να βλέπεις τα τρένα να περνούν». Πώς κρίνετε τον ανταγωνισμό στον κλάδο των ζυμαρικών; Καλό είναι να γνωρίζουμε ότι η Ελλάδα είναι η δεύτερη χώρα στην Ευρώπη, μετά την Ιταλία, σε κατά κεφαλή κατανάλωση ζυμαρικών ετησίως, που φτάνει τα 8,5 κιλά. Όσο για τον ανταγωνισμό, χαρακτηρίζεται από τρία Ε: έντονος, έντονος, έντονος. Η κατηγορία των ζυμαρικών, λοιπόν, λόγω της υψηλής συχνότητας κατανάλωσης, είναι καταδικασμένη σε διαρκή και έντονη προώθηση, τόσο από τις επώνυμες μάρκες όσο και από τα προϊόντα private label. Και να σκεφτεί κανείς ότι μιλάμε για το φθηνότερο τρόφιμο στην αγορά. ΙΑΝΟΥΑΡΙΟΣ - ΦΕΒΡΟΥΑΡΙΟΣ 2007 MARKET LEADER 9\n5 Όλα αυτά βέβαια καταλήγουν σε ένα συνεχόμενο πόλεμο τιμών και πληθώρα πακέτων προσφορών, με αποτέλεσμα τη μείωση της κερδοφορίας των εταιρειών και τον στραγγαλισμό της ανάπτυξης. Απόδειξη των παραπάνω είναι ότι, ως προς την επώνυμη παρουσία στην αγορά των ζυμαρικών, οι εταιρείες που έχουμε μείνει μετριούνται στα μισά δάκτυλα του ενός χεριού. Με ποιον τρόπο διασφαλίζετε την ποιότητα των προϊόντων σας; Η Melissa Κίκιζας, παρακολουθώντας διαρκώς τις διεθνείς εξελίξεις στον χώρο των τροφίμων και παραμένοντας πιστή στη δέσμευσή της για την παραγωγή ασφαλών και υψηλής ποιότητας προϊόντων, είναι από τις πρώτες βιομηχανίες τροφίμων που πιστοποιήθηκαν με ISO από τη δεκαετία του 90. Πρόσφατα δε, πιστοποιήθηκε από τον ΕΛΟΤ σύμφωνα με το νέο διεθνές πρότυπο για την ασφάλεια των τροφίμων ΕΛΟΤ EN ISO 22000:2005 (το οποίο συμπεριλαμβάνει και την πιστοποίηση κατά HACCP). Γίνεται έτσι μια από τις πρώτες εταιρείες του κλάδου των τροφίμων στην Ελλάδα που επιτυγχάνει και τη συγκεκριμένη πιστοποίηση. Σε συνδυασμό με την πιστοποίησή της σύμφωνα με το πρότυπο για τη διαχείριση της ποιότητας ΕΛΟΤ EN ISO 9001:2000, η εταιρεία διασφαλίζει την παραγωγή προϊόντων σταθερά υψηλής ποιότητας, λαμβάνοντας παράλληλα όλα τα απαραίτητα μέτρα για τη μέγιστη ασφάλεια σε όλες τις φάσεις της παραγωγικής διαδικασίας και στοχεύοντας έτσι στην πλήρη ικανοποίηση των καταναλωτών της. Ποια είναι η άποψή σας για τα προϊόντα ιδιωτικής ετικέτας; Δραστηριοποιείστε σ αυτή την αγορά; Αν ναι, πιστεύετε πως για μια βιομηχανία είναι το μεγάλο δίλημμα ή ο ανταγωνισμός ανάμεσα στους discounters και στα σούπερ μάρκετ ευνοεί τελικά μόνο τους καταναλωτές; Θα τα χώριζα σε δύο κατηγορίες. Πρώτον, αυτά που στόχο έχουν τη δημιουργία brand της αλυσίδας και κατ επέκταση πιστότητα καταναλωτή και κερδοφορία για την ίδια την αλυσίδα και, δεύτερον, τα γνωστά σε όλους μας first price, που «στόχο» έχουν την πολύ χαμηλή τιμή, τη μηδενική κερδοφορία για την αλυσίδα και, τέλος, την «εκπαίδευση» του καταναλωτή για τα hard discounts. Η Melissa Κίκιζας δραστηριοποιείται παραγωγικά προς αυτή την κατεύθυνση και δεν το αντιμετώπισε ποτέ ως δίλημμα, αντιθέτως είμαστε από τις πρώτες βιομηχανίες στην Ελλάδα που παράγουμε για λογαριασμό τρίτων. Η αγορά εξελίσσεται συνεχώς και είναι σαφώς καλύτερο να είσαι μέσα στις εξελίξεις παρά να βλέπεις τα τρένα να περνούν. Τέλος, για το ποιος είναι κερδισμένος, όταν το marketing και το price positioning του private label γίνεται με τον σωστό τρόπο (branded), όλοι είναι κερδισμένοι. Όταν, όμως, δεν γίνεται σωστά (first price), ο μόνος κερδισμένος, βραχυπρόθεσμα, είναι ο καταναλωτής. Γνωστές αλυσίδες discount έχουν πλέον στην γκάμα τους και επώνυμα προϊόντα, τα οποία πωλούν σε χαμηλότερες τιμές από τους ανταγωνιστές τους. Θεωρείτε πως ήταν μια λανθασμένη ή σωστή κίνηση για τη βιομηχανία, δεδομένου ότι με αυτό τον τρόπο ενισχύεται ακόμη περισσότερο η θέση των discounters στην ελληνική αγορά; Από τη στιγμή που υπάρχουν καταναλωτές που επισκέπτονται τα καταστήματα αυτά, γιατί να μην υπάρχουν επώνυμα προϊόντα; Μήπως οι αλυσίδες δεν πωλούν ανώνυμα προϊόντα; Η διαφορά είναι μόνο ότι σήμερα οι discounters έχουν 20% επώνυμα προϊόντα και οι αλυσίδες 80%. Αύριο; Mε τον ρυθμό που κάνουν private label οι αλυσίδες, ποια θα είναι η εικόνα; Με τη λογική αυτή, λοιπόν, δεν πιστεύω ότι είναι λάθος κίνηση, αντιθέτως μάλιστα. Επίσης, είναι ένα πολύ καλό παράδειγμα (για όσους το αμφισβητούν) ως προς τη δύναμη των επωνύμων προϊόντων και πώς αυτά οδηγούν πάντα την ανάπτυξη και την εξέλιξη της αγοράς. Αγορά χωρίς επώνυμα προϊόντα σημαίνει πλανήτης χωρίς οξυγόνο. Τώρα, για το αν πωλούν οι discounters φθηνότερα ή όχι, είναι μια άλλη ιστορία. Για να δημιουργήσει μια βιομηχανία, όπως η Melissa Κίκιζας, καλά, γευστικά προϊόντα υπάρχει σίγουρα μυστική συνταγή. Ποια πιστεύετε, όμως, πως είναι η συνταγή για την επιτυχία ενός καλού μάνατζερ; Κατ αρχάς θα ήθελα να ξεκαθαρίσω πως για την παραγωγή των υψηλής ποιότητας ζυμαρικών μας η συνταγή δεν είναι μυστική, αλλά απλή: επιλεγμένα σιτάρια, νερό, εμπειρία, μεράκι, υψηλών προδιαγραφών έλεγχοι ποιότητας και σύγχρονη τεχνολογία. Όσο για τον καλό μάνατζερ, αν υπήρχε πράγματι συνταγή, θα ήταν τόσοι όσες και οι νοικοκυρές... Πιστεύω ότι ο επιτυχημένος μάνατζερ (πέραν των τόσων και τόσων που διδάσκονται ή γράφονται) πρέπει να σκέφτεται στρατηγικά και επιχειρηματικά, να αφουγκράζεται την αγορά και να δρα γρήγορα, να «ακούει» τα στελέχη που τον πλαισιώνουν και να τα εμψυχώνει, να έχει αναπτυγμένο στον υπερθετικό βαθμό το time management, να αναλαμβάνει ρίσκα, να εξελίσσει συνεχώς τόσο τις δικές του ικανότητες όσο και της ομάδας του, να έχει αρχές και, τέλος, ευελιξία και πάθος για επιτυχία. ML 10 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2007 MARKET LEADER


HR PROFESSIONAL - Eurostat: Το 20,2% των ανέργων βρήκε εργασία το τρίτο τρίμηνο του 2019\nEurostat: Το 20,2% των ανέργων βρήκε εργασία το τρίτο τρίμηνο του 2019\n21 Φεβρουαρίου 2020 | 14:43\tΓράφει το\tHR Pro Online Team\tTopics: News,Απασχόληση\nΣύμφωνα με στοιχεία της Eurostat, μεταξύ του δεύτερου και του τρίτου τριμήνου του 2019, το 20,2% όλων των ανέργων, δηλαδή 2,6 εκατομμύρια άτομα, βρήκαν εργασία.\nΕπιπροσθέτως, κατά τη διάρκεια της εν λόγω περιόδου, 7,3 εκατομμύρια (56,3%) παρέμειναν άνεργοι, ενώ άλλα 3 εκατομμύρια άτομα (23,5%) κατέστησαν οικονομικά ανενεργά. Ως προς τα άτομα που απασχολούνταν κατά το δεύτερο τρίμηνο του 2019, τα 2,3 εκατομμύρια (1,4%) κατέστησαν άνεργα το τρίτο τρίμηνο του 2019 και τα 3,7 εκατομμύρια (2,4%) μετατράπηκαν σε οικονομικά ανενεργά. Τέλος, αναφορικά με εκείνους που αρχικά θεωρούνταν οικονομικά ανενεργοί για το δεύτερο τρίμηνο του 2019, τα 3,4 εκατομμύρια άτομα (3,4%) βρήκαν απασχόληση το τρίτο τρίμηνο του 2019 και άλλα 3,4 εκατομμύρια (3,4%) έμειναν άνεργοι.\nHR Professional Online( 21 Φεβρουαρίου 2020)


Σταθουλόπουλος Τρ. | "Η Συμβολή του Πανεπιστημίου Στερεάς Ελλάδας στη Βιώσιμη Ανάπτυξη της Λιβαδειάς και της Ευρύτερης Περιοχής" - Βοιωτικός Κόσμος\nΣταθουλόπουλος Τρ. | "Η Συμβολή του Πανεπιστημίου Στερεάς Ελλάδας στη Βιώσιμη Ανάπτυξη της Λιβαδειάς και της Ευρύτερης Περιοχής"\nτου Τριαντάφυλλου Σταθουλόπουλου*\nΗ εκπαίδευση αποτελεί βασικό στοιχείο για την οικονομική ανάπτυξη γιατί το ανθρώπινο δυναμικό ως βασικός συντελεστής παραγωγής συμβάλει στην αύξηση της παραγωγικότητας και στη διάχυση της νέας τεχνολογίας. Το πανεπιστήμιο προωθεί την παραγωγή και τη μετάδοση νέων επιστημονικών γνώσεων με παροχή στους φοιτητές δεξιοτήτων και ως κέντρο έρευνας συμβάλλει στη δημιουργία νέων προϊόντων και μεθόδων παραγωγής.\nΟ όρος «Οικονομική Ανάπτυξη» είναι ευρύτερος του όρου οικονομική μεγέθυνση. Δεν μπορούμε να έχουμε οικονομική ανάπτυξη χωρίς ταυτόχρονη αύξηση του προϊόντος. Αντίθετα, μεγέθυνση δεν σημαίνει ταυτόχρονα και ανάπτυξη. Η «Τοπική Ανάπτυξη» είναι η διαδικασία διαθρωτικής αλλαγής που αποβλέπει στη βελτίωση του βιοτικού επιπέδου μιας περιοχής.\nΔεν αφορά μόνο την οικονομική μεγέθυνση, αλλά και άλλες παραμέτρους, όπως την κοινωνική, την πολιτισμική και την περιβαλλοντική ανάπτυξη. Η γνώση θεωρείται η αντίληψη αλληλένδετων γεγονότων, αληθειών ή πληροφοριών που αποκτώνται με τη μορφή εμπειρίας και εκμάθησης. Επιπροσθέτως, υποστηρίζεται ότι η εκπαίδευση παρέχει αγοραία και μη αγοραία οφέλη, εξωτερικότητες και διαχυτικά αποτελέσματα και προωθεί την απασχόληση και την κοινωνική συνοχή. Το 1963 ο Schultz ανέλυσε την οικονομική αξία της εκπαίδευσης η οποία συνδέεται άμεσα με την έρευνα και με την ανάπτυξη σε νέες τεχνολογίες. Τα πανεπιστήμια συμβάλλουν στην ομαλή λειτουργία μιας ελεύθερης κοινωνίας και ενισχύουν τους θεσμούς της φιλελεύθερης οικονομίας με τη θέσπιση ισχυρών κινήτρων για παραγωγικές δράσεις. Τα περιφερειακά πανεπιστήμια καθιερώθηκαν ως μια πολιτική για την τοπική ανάπτυξη με εκτίμηση των άμεσων οικονομικών επιπτώσεων που προσκομίζουν.\nΠέραν από τις έμμεσες επιπτώσεις με την παρουσία του πανεπιστημίου με την έρευνα και τη διάχυση της γνώσης και της νέας τεχνολογίας υπάρχουν και ουσιαστικές άμεσες επιπτώσεις του πανεπιστημίου στην τοπική οικονομία και αφορά τους τομείς κατανάλωσης (κατοικία-ξενοδοχεία 28%, εστιατόρια 9,6%, διασκέδαση 13%, μετακινήσεις από και προς περιοχή 7%), αλλά και τις δαπάνες του κράτους στην περιοχή (για αγορά ακινήτων, λειτουργικές δαπάνες του πανεπιστημίου, μισθούς κ.λπ.). Τα άμεσα οικονομικά οφέλη εκτιμούνται σε 0,05-0,31% του ΑΕΠ και σε 1,7%-12,8% της ιδιωτικής κατανάλωσης ενώ μαζί με τα έμμεσα αποτελέσματά τους φθάνουν στο 0,13-0,71% του ΑΕΠ. Τέλος το πανεπιστήμιο βοηθάει στην ισόρροπη κατανομή εκπαίδευσης στη χώρα.\nΤο Τμήμα Περιφερειακής Οικονομικής Ανάπτυξης (Π.Ο.Α.) του Πανεπιστημίου Στερεάς Ελλάδας ιδρύθηκε με το Νόμο 3391 (Φ.Ε.Κ. 240 τ. Α’/4-10-2005) και με απόφαση των αρμοδίων αρχών και άρχισε τη λειτουργία του το ακαδημαϊκό έτος 2005-2006, με τους πρώτους εβδομήντα δύο (72) φοιτητές.\nΣτόχος της έρευνας που πραγματοποιήθηκε ήταν να καταγραφούν οι απόψεις και οι αντιλήψεις ενός δείγματος των κατοίκων της πόλης σχετικά με την υπάρχουσα κατάσταση της πόλης (όπως υποδομές, ποιότητα ζωής κ.λπ.), καθώς και τις απόψεις τους γενικότερα για τη συμβολή του Πανεπιστημίου στην πολιτιστική, κοινωνική, περιβαλλοντική και οικονομική ανάπτυξη της πόλης και της ευρύτερης περιοχής της. Η τεχνική που χρησιμοποιείται βασίζεται σε μεθόδους έρευνας με τη χρήση συνεντεύξεων από καθηγητές του Πανεπιστημίου και από φορείς της πόλεως και με χρήση ερωτηματολογίου (survey) από κατοίκους της πόλεως και φοιτητές. Αυτή η τεχνική χρησιμοποιείται για να αντιμετωπίσει τα μειονεκτήματα και κυρίως τα προβλήματα της γενίκευσης και της συγκρισιμότητας. Στην συνέχεια με την χρήση προγραμμάτων επεξεργάστηκαν όλα τα στοιχεία, τα οποία έπειτα αναλύθηκαν με τον έλεγχο Χ2 και παλινδρομήσεων.\nΤα αποτελέσματα της έρευνας έδειξαν ότι η οικονομική συνεισφορά του πανεπιστημίου στην ανάπτυξη της ευρύτερης περιοχής πλησιάζει το 0,1% του Ακαθάριστου Εγχωρίου Προϊόντος (Α.Ε.Π.) της Βοιωτίας. Αν όμως εστιάσουμε μόνο στην πόλη της Λιβαδειάς και της ευρύτερης περιοχής του Δήμου που καλύπτει σχεδόν το 1/4 του νομού, το αποτέλεσμα είναι η αύξηση του ΑΕΠ να πλησιάζει το 0,4% του ΑΕΠ της περιοχής. Ο κύριος παράγοντας αυτής της συνεισφοράς είναι οι δαπάνες των φοιτητών και οι δαπάνες του Πανεπιστημίου για μισθοδοσία για σίτιση και αγορές υλικών και δαπανών συντήρησης. Σε όλες τις πόλεις της ηπειρωτικής Ελλάδας διαπιστώνεται ότι όλοι θέλουν την παρουσία και τη ζωηράδα των φοιτητών. Στα κέντρα αναψυχής και διασκέδασης υπάρχει μια αύξηση θαμώνων που οφείλεται στο γεγονός ότι μερίδα των φοιτητών αναζητά τέτοιους τρόπους διασκέδασης και αναψυχής. Η κοινωνική ζωή εμπλουτίστηκε με πολιτιστικές εκδηλώσεις, κινηματογραφικές προβολές και δραστηριότητες που δεν υπήρχαν στο παρελθόν. Σε αυτό βοήθησε η αποδοχή που συνάντησε η ίδρυση του Πανεπιστημίου στη Λιβαδειά. Υπήρξε γόνιμη συνεργασία μεταξύ Επιμελητηρίου Βοιωτίας και Πανεπιστημίου. Οι χορηγίες πάσης μορφής και ιδιαίτερα η προσφορά κτιρίων και οικοπέδων από το Δήμο βοήθησε στην ομαλή λειτουργία του Πανεπιστημίου.\nΠάνω από το 40% των αποφοίτων του Πανεπιστημίου Στερεάς Ελλάδας έχουν στραφεί σε μεταπτυχιακές σπουδές και η πλειοψηφία αυτών έχει αποκτήσει μεταπτυχιακό δίπλωμα ειδίκευσης στην Ελλάδα. Το χρονικό διάστημα που μεσολάβησε από την αποφοίτηση έως την εύρεση εργασίας είναι μικρότερο για τους αποφοίτους του τμήματος Π.Ο.Α. Η ίδρυση ενός περιφερειακού πανεπιστημίου έχει θετικές συνέπειες γιατί το πανεπιστήμιο είναι βασικός καταναλωτής για την τοπική οικονομία και συμβάλει στην αύξηση της ενεργούς ζήτησης στην περιοχή. Η οδυνηρή για τη Βοιωτική πρωτεύουσα εξέλιξη του Σχεδίου «Αθηνά» του Υπουργείου Παιδείας και Θρησκευμάτων Πολιτισμού και Αθλητισμού για την αναδιάρθρωση των Ιδρυμάτων Ανώτατης Εκπαίδευσης κατέληξε στην κατάργηση του Πανεπιστημίου Στερεάς Ελλάδας και την ένταξη των φοιτητών του τμήματος Περιφερειακής και Οικονομικής Ανάπτυξης στο τμήμα Οικονομικής και Περιφερειακής Ανάπτυξης του Παντείου Πανεπιστημίου Κοινωνικών και Πολιτικών Επιστημών (παρ 3γ, άρθρο 1, του Π.Δ. 99 Φ.Ε.Κ. 134 τ. Α’/5-6-2013) με έδρα την Αθήνα, σηματοδοτεί ταυτόχρονα μια νέα κακή εποχή για την πόλη, με τη μείωση της ενεργούς ζήτησης και την αύξηση της ανεργίας. Οι οικονομικές επιπτώσεις της κατάργησης του Πανεπιστημίου Στερεάς Ελλάδας και της μαζικής φυγής εκατοντάδων οικονομικώς ενεργών πολιτών από μια πόλη που βιώνει οδυνηρά την οικονομική κρίση δεν μπορούν να υποτιμηθούν. Το πλήγμα από τη φυγή του Πανεπιστημίου είναι όμως ακόμη πιο ισχυρό και βαθύ. Η φυγή της σχολής ακυρώνει τη δυνατότητα της πόλης να συνομιλεί με τη σύγχρονη πραγματικότητα, η οποία εν πολλοίς διαμορφώνεται στα ιδρύματα παραγωγής της γνώσης. Τα αποτελέσματα της αποκοπής της Λιβαδειάς από το επιστημονικό γίγνεσθαι θα φανούν μεσοπρόθεσμα και θα είναι τραγικά για τις προϋποθέσεις ανάκαμψής της μέσα από δημιουργικές και καινοτόμες δραστηριότητες. Στα αλλεπάλληλα πλήγματα που έχει δεχτεί τον τελευταίο καιρό η Λιβαδειά αναμφίβολα ως ισχυρότερο πρέπει να θεωρήσουμε την κατάργηση του πανεπιστημιακού τμήματος Περιφερειακής και Οικονομικής Ανάπτυξης. Η κατάργηση του Πανεπιστημίου Στερεάς Ελλάδας θα σημαδέψει την πορεία της πόλης για πολλές δεκαετίες. Ένα περιφερειακό πανεπιστήμιο είναι ένας κύριος πόλος οικονομικής ανάπτυξης, αλλά δεν είναι ο μοναδικός. Το πανεπιστήμιο όμως εντάσσεται ως κύριος οδηγός στη γενικότερη πορεία προς την πρόοδο της χώρας.\nΔιαβάστε online τη Διπλωματική Εργασία "Η Συμβολή του Πανεπιστημίου Στερεάς Ελλάδας στη Βιώσιμη Ανάπτυξη της Λιβαδειάς και της Ευρύτερης Περιοχής".\nΗ Εργασία ανήκει στη συλλογή της Δημόσιας Κεντρικής Βιβλιοθήκης Λιβαδειάς, σε έντυπη και ψηφιακή μορφή.\nΠρόεδρος του Συλλόγου Αποφοίτων του Τμήματος Περιφερειακής Οικονομικής Ανάπτυξης του Πανεπιστημίου Στερεάς Ελλάδας,\nΜεταπτυχιακό στη «Βιώσιμη Ανάπτυξη» του Χαροκοπείου Πανεπιστημίου,\nΥπεύθυνος Οικονομικών του Συνδέσμου Ελλήνων Περιφερειολόγων


Κορυφαία ηχητική εκπομπή της Κοπεγχάγης 2019 | Hifi Pig\nΟι αναγνώστες ίσως θυμούνται ότι παρακολούθησα την παράσταση τον περασμένο Οκτώβριο και εντυπωσιάστηκα, παρά το μικρό μέγεθος της. Οι αριθμοί των επισκεπτών φέτος ήταν περίπου οι ίδιοι, αλλά με περισσότερους για να δουν, όλοι παρά το να συγκεντρώνονται ταυτόχρονα με το Show Ascot στην Αγγλία, το οποίο θα μπορούσε να έχει επίδραση στους αριθμούς. Ευτυχώς υπήρχαν βρετανικά προϊόντα στην παράσταση καθώς και εκείνα από όλο τον κόσμο, που παρουσιάστηκαν τόσο από τους διανομείς όσο και από τους κατασκευαστές. Ήθελα ιδιαίτερα να αναφέρω τους κατασκευαστές από τη Νορβηγία και τη Δανία. Ήταν καλό να δούμε κάποια νέα πρόσωπα καθώς και εκείνα που εμφανίζονται πέρυσι, αν και μερικές αξιοσημείωτες εταιρείες λείπουν, όπως το Dynaudio, και θα ήταν υπέροχο να δούμε Bang και Olufsen, ακόμα κι αν πρόκειται απλά για να δουν το τεράστιο £ 58K τους Μεγάφωνο Beolab 90 ή εικονικό ανοιχτήρι μπύρας.\nΦτάνοντας στο Clarion επικροτήθηκα γρήγορα από τον επικεφαλής της παράστασης Thomas Sillesen. Η εμπειρία του στον κόσμο του Hifi είναι απόλυτη. πρώτον, να εισαγάγει το Onix στο 80, και στη συνέχεια να ξεκινήσει το Densen στο 1988 περιγράφοντας τη θέση του εκεί ως "Head Honcho". Άρχισε επίσης ένα περιοδικό High Fidelity. Είναι υπεύθυνη για την παράσταση της Κοπεγχάγης εδώ και πολλά χρόνια, όχι μόνο θέλει να είναι πιο διεθνής, αλλά και να προωθεί τα σκανδιναβικά προϊόντα.\nΗ πρώτη μου επίσκεψη ήταν η SB Acoustics, μια συνεργασία μεταξύ μιας ινδονησιακής εταιρείας - όπου γίνεται η κατασκευή - και η Danesian Audio, μια μηχανολογική εταιρεία στη Δανία, ξεκίνησαν όλα στο 2006. Παράγουν κιτ DIY πλήρεις με τους οδηγούς, και ήμουν πολύ εντυπωσιασμένος από τον ήχο του μικροσκοπικού Micro C, διαθέσιμο στο "Orange Lambo" στο 4000 Krona (που είναι περίπου £ 460). Χρησιμοποιώντας ένα "mid-woofer" 4 και ένα "tweeter" τριών θόλων 262 αυτό παράγει περισσότερο gusto από το μέγεθός του (132x170x68mm) και η τιμή υποδηλώνει. Το εύρος συχνοτήτων ήταν εκπληκτικά καλό για το μέγεθος του μπροστινού χαρτοφυλακίου, το οποίο κυμαινόταν 28000-3Hz +/- 8dB. Η εταιρεία παράγει μια σειρά από διαφορετικά ηχεία XNUMX από το Micro kit έως το Rinjani.\nΑκόμη μικρότερο ήταν το Boenicke Audio W5 SE +. Η Ελβετία έκανε μινιατούρα, αυτό το μεγάφωνο έχει εμπρός ποτενσιόμετρο και midwoofer, καθώς και οπίσθια θύρα, όλα συμπιεσμένα σε αυτό το όμορφο μωρό, αρκετά φαρδιά για να τοποθετήσουν το σετ υποδοχών στο πίσω μέρος. Στο άλλο άκρο που παρουσιάστηκε στην αίθουσα ήταν το ηχείο Tune Audio Anima κέρατος με μαζική 15 "woofer και 5" mid και 1 "οδηγός συμπίεσης με μαγνήτη νεοδυμίου και διάφραγμα τιτανίου για υψηλές συχνότητες.\nΔεν σκέφτηκα ότι τα πράγματα θα μπορούσαν να γίνουν μεγαλύτερα μέχρι που μπήκα στην αίθουσα ΑΣ. SA είναι το Stage Accompany, γεγονός που εξηγεί γιατί όλοι μας βγάζουμε από το διπλό χαρτοκιβώτιο 15 "μπάσο, δίδυμο 12" μεσαίο και πατενταρισμένο SA ribbon compact οδηγό σε αυτό το γιγαντιαίο SA59. Ο ήχος από αυτή την εταιρεία με βάση το 1977 και την Ολλανδία ήταν εκπληκτικά καλό, αν και ποτέ δεν ήθελα να ακούω μουσική σε υπερηχητικά επίπεδα. Μερικοί κατασκευαστές παίζουν τα ηχεία τους πολύ δυνατά σε hifi shows και ακούγονται απαίσια σε αυτά τα επίπεδα, αλλά το SA59 ήταν κατάλληλα ελεγχόμενο και μουσικό. Σας απασχολεί, θα χρειαστείτε ένα τεράστιο σαλόνι για να ταιριάζει σε αυτούς τους μονόλιθους, καθώς και γκρουπ κατανόησης ή κωφών. Αυτό που είναι εντυπωσιακό είναι το ειδικά κατασκευασμένο tweeter που μπορεί να φτάσει σε υπερβολικό 142dB λόγω της πατενταρισμένης ψύξης "AIR-system". Η τιμή των € 22K ανά ζεύγος, ωστόσο, δεν είναι τόσο υπερβολική.\nΠέρυσι ανέφερα τα ηχεία Jiron's Minion με στυλ χυτοσίδηρο. Πολλοί δεν θα ξέρουν ότι η εταιρεία παράγει πολύ περισσότερα από ομιλητές, παράγοντας πολλαπλές συσκευές και άλλα εξαρτήματα σιδήρου για αυτοκίνητα όπως η BMW M5 και η McLaren. Ο διευθύνων σύμβουλος Ole Lund Christensen μου έδειξε τη μεγάλη ποικιλία που κατασκευάζει η εταιρεία χύτευσης και μπορούσα να δω πόσο κρίσιμη ήταν η χύτευση, όχι μόνο για τα αυτοκίνητα αλλά και για τους ομιλητές της. Επιλέγει τα ηχεία του να έχουν ένα ντουλάπι από χυτοσίδηρο όχι μόνο για τη δύναμή του, αλλά και επειδή δεν δονείται. "Το ξύλο και το αλουμίνιο δεν θα σβήσουν". Ole μου είπε ότι δυσκολεύει να χτίσει μικρότερα ηχεία όπως το υπέροχο JERN 11 από τα μεγαλύτερα προϊόντα.\n"Τα μεγάλα ηχεία είναι εύκολο να γίνουν από μικρά ηχεία, καθώς όλες οι μονάδες έχουν ήδη κατασκευαστεί. Αλλά το JERN 11 ήταν πιο δύσκολο καθώς έπρεπε να τα φτιάξω ειδικά ".\nΤο Ole δεν είναι νέο για την επιχείρηση ήχου, έχοντας πουλήσει το GamuT Audio στο 2003 και σχεδιάζοντας την αίθουσα ελέγχου στο διάσημο PUK Recording Studio. Είναι ενδιαφέρον το γεγονός ότι με όλη την αυτοκινητοβιομηχανία του ως κύρια δραστηριότητα του, μου είπε "Το Hifi είναι απλώς ένα χόμπι". Λοιπόν, πολύ σημαντικό θα έλεγα. Τα ηχεία του είναι εξαιρετικά ηχητικά και αρκετά χαριτωμένα. Διαβάστε την αναθεώρηση των μεγαφώνων Jern 14EH.\nΈνα από τα καλύτερα ηχομονωτικά δωμάτια ήταν το μεγάφωνο Diamond B60v2 από την TAGA, μια πολωνική εταιρεία που τους έκανε στην Κίνα. Στο 20,000Kr αυτό είναι εκπληκτικά φθηνό για τον ήχο και την ποιότητα κατασκευής. Ο ήχος ήταν πλούσιος στα μεσαία με εξαιρετική κορυφή και μια λεπτομερή και ευάερη ηχητική σκηνή. Studio Sound hifi shop στη Δανία παρουσίασε τους ομιλητές με το Auralic streamer, ενισχυτή NuPrime, το σύνολο των οποίων έρχεται σε περίπου £ 5000, το οποίο δεν είναι πολύ για τον ήχο.\nΤο μεγαλύτερο δωμάτιο στην επίδειξη φιλοξένησε μερικά παλιά αγαπημένα από τον κόσμο του hifi. Stax Earspeakers, Mission, Audiolab χωρίζει και έναν εκπληκτικά δυνατό ήχο από Wharfedale και Quad. Wharfedale είναι ένα από τα παλαιότερα σήματα hifi στον κόσμο, που έχει συσταθεί στο Yorkshire στο 1933. Έχοντας γιορτάσει τα χρόνια παραγωγής 80 με μια ειδική έκδοση του Denton, έχουν πλέον επισημάνει τα 85 χρόνια με ένα 85th την επέτειο της Linton. Ενώ το ντουλάπι μοιάζει πολύ με το πρωτότυπο του 1965, αν και ελαφρώς μεγαλύτερο σε διαστάσεις, ο σχεδιασμός απέχει πολύ από τον ίδιο. Η διατήρηση ενός μεγάλου μεγέθους διαφράγματος ήταν πολύ σημαντική, καθώς όσο μεγαλύτερη είναι η απόσταση, τόσο περισσότερες είναι οι μεσαίες συχνότητες, κάτι που είναι γνωστό ως βήμα διαφράγματος. Καθώς μειώνεται το μέγεθος του διαφράγματος, το σημείο στο οποίο αλλάζει η ηχητική ακτινοβολία από ημισφαιρικό σε σφαιρικό αυξάνεται σε συχνότητα. Με απλά λόγια, αυτό σημαίνει ότι ο ήχος είναι πιο φωτεινός και λεπτότερος που ακούγεται στο μεσαίο επίπεδο όσο το μικρότερο είναι το ηχείο, σε σύγκριση με ένα ηχείο με πιο γενναιόδωρο διάφραγμα. Έτσι, οι σχεδιαστές έρχονται με μεγάλα διαφράγματα και αποτελεσματικούς οδηγούς. Η Linton διαθέτει ένα "8" υφασμένο μπάσο Kevlar, ένα υφασμένο μεσαίο στρώμα Kevlar "5" που στεγάζεται στο δικό του εσωτερικό περίβλημα και ένα "μαλακό" tweeter 1. Ο σχεδιασμός του υπουργικού συμβουλίου είναι επίσης μοναδικός. Η ενέργεια που δημιουργείται από τα ηχεία προσπαθεί να βγει από την καμπίνα. Τα ντουλάπια MDF τείνουν να αντηχούν καθώς ο ήχος περνάει εύκολα λόγω του ομοιόμορφου μεγέθους των σωματιδίων, προσθέτοντας χρωματισμό, αλλά ο μοριοσανίδων διαρκεί περισσότερο χρόνο για έξοδο, έτσι οι σχεδιαστές δημιούργησαν ένα σάντουιτς εσωτερικού (για ακαμψία) εξωτερική μοριοσανίδα, σχηματίζοντας μια χαμένη διαδρομή για να περάσει ο ήχος. Επίσης, λόγω της περήφανης λοξοτομής των εμπρόσθιων άκρων του θαλάμου που καθιστούν δύσκολη την αφαίρεση της μπροστινής μάσκας, έχουν σχεδιάσει το ηχείο να ακούγεται καλύτερα με την μπροστινή μάσκα στη θέση της. Η μάσκα έχει επίσης σχεδιαστεί για να κρατάει τις αντανακλάσεις μακριά από τις άκρες. Ο ήχος που δημιουργήθηκε από αυτό το 21st αιώνα Linton είναι πολύ βελτιωμένη πέρα από το πρωτότυπο 1965. Το ηχείο λειτούργησε πολύ καλά σε κάθε είδος μουσικής που ρίχτηκε σε αυτό, και είναι επίσης αρκετά ευαίσθητο (90dB 1W / 1m). Είχε μια εξαιρετική ηχητική σκηνή, εκπλήσσοντας όλους που έρχονταν σε αυτό το τεράστιο δωμάτιο. Αυτό που είναι ακόμη πιο περίεργο ήταν το κόστος. μόνο £ 999 συν το περίπτερο. Αυτό το περίπτερο ταιριάζει απόλυτα με το ηχείο καλά και είναι ακόμα το σωστό μέγεθος για να ταιριάζει στις εγγραφές σας 12 ".\nΈνα πιο ασυνήθιστο ηχείο που εμφανίστηκε στην επίδειξη ήταν το ακουστικό πόμολο Bayz. Κοιτάζοντας σαν το τέλος ενός θρόμβωνα, αυτός ο ημιτονοειδής ηχείο από την Ουγγαρία έχει δύο γούφερ κατασκευασμένα από αιγυπτιακό πάπυρο που δείχνουν κατακόρυφα για να δημιουργήσουν ένα ηχητικό σκούπισμα βαθμού 360, με ένα tweeter βαθμού 360 επικλινές στη μέση. Το tweeter είναι το σχέδιό τους που δεν έχει διαλυτικές λειτουργίες και είναι παντοανακλαστικό παρελθόν 20KHz. Το ηχείο εισέρχεται σε $ 60,000 ή $ 97,000 για την έκδοση ινών άνθρακα.\nΑυτή η παράσταση δεν θα ήταν πλήρης χωρίς τα προϊόντα της Densen, μιας εταιρείας που έχω παρακολουθήσει εδώ και πολλά χρόνια, κυρίως επειδή αγαπώ τον μινιμαλιστικό σχεδιασμό τους. Ο νέος ενισχυτής Dino τους είναι € 1500 από καθαρό σχεδιασμό AB, με την κλάση Α μέχρι το 4W ακολουθούμενη από την κλάση B έως 60W. Η έξυπνη εσωτερική εργονομία όχι μόνο επιτρέπει στην τωρινή τροφοδοσία ηλεκτρικού ρεύματος να κάθεται ωραία στο εσωτερικό, αλλά το PCB απλώς να εισέρχεται στο εσωτερικό της. Αυτό επιτρέπει ευκολότερη συναρμολόγηση και, όπως είπε ο προϊστάμενος Thomas Sillesen "... έτσι πληρώνετε για ηλεκτρονικά και όχι δανοί εργάτες". Για να διατηρήσετε τη θερμότητα κάτω, τα πτερύγια στις πλευρές γωνιώνονται ελαφρά προς τα πάνω, ακολουθώντας την κατεύθυνση που ακολουθεί η θερμότητα. Για να συμπληρωθεί αυτή η μονάδα μεσαίου μεγέθους είναι το ρολόι € 2500 Oxygen Cast, που θα κυκλοφορήσει τον Ιανουάριο 1st 2020. Αυτό το υπέροχο κιβώτιο έχει δύο PCB, ένα για το DAC και ένα για το streamer, πράγμα που σημαίνει ότι ο DAC μπορεί εύκολα να αλλάξει ή να αναβαθμιστεί όσο χρειάζεται.\nΤο MØRCH ήταν και πάλι στην επίδειξη, παρουσιάζοντας τα βραβευμένα 9 και 12. Ο καινοτόμος σχεδιασμός έχει τα αντίβαρα τοποθετημένα σε χαμηλά επίπεδα ώστε να ταιριάζουν με το σημείο περιστροφής. Κάθε κέλυφος κεφαλής είναι χρωματικά κωδικοποιημένο για να υποδεικνύει διαφορετικά βάρη, πράγμα που σημαίνει ότι θα λειτουργούν καλύτερα με διαφορετικές κασέτες. Το όμορφο DP-8 ήταν ανάμεσα στη σειρά των όπλων της σειράς, έρχεται σε $ 5895 σε χρυσό και είναι σεβαστή για την ικανότητά του να παρακολουθεί περιεχόμενο μπάσων.\nΉταν καλό να βλέπετε ένα κουτί phono με χειριστήρια σε αυτό που μπορεί εύκολα να ρυθμιστεί με τη σειρά του όπως το Manley Steelhead μου (το οποίο ήταν επίσης εμφανές στην Κοπεγχάγη). Το phono-stage Skinbjerg Audio είναι το έργο του Henrik Skinbjerg, διαθέσιμο σε ασημί ή μαύρο χρώμα, μιας μονάδας MM και MC EQ με αρκετούς ελέγχους για τα περισσότερα φυσίγγια (MM 22k / 47KΩ, MC 20 / 40Ω). Η μονάδα χρησιμοποιεί το JFETS επειδή, όπως με πληροφόρησε ο Henrik, "έχει τη σαφήνεια των τρανζίστορ αλλά τον οργανικό ήχο των βαλβίδων". Ο σχεδιασμός περιλαμβάνει έναν ξεχωριστό μετασχηματιστή επιτάχυνσης για τον περιορισμό του θορύβου, καθώς και ένα φίλτρο χαμηλής συχνότητας κατά της φάσης. "Ο θόρυβος είναι φανταστικός σε αντικατάσταση, επομένως το κάνετε μονοφωνικά στις χαμηλές συχνότητες" για να το εξαλείψετε. Αυτό που είναι πολύ ενδιαφέρον είναι ο τρόπος που φιλτράρει τα μπάσα και τα πρίμα για να δημιουργήσει την καμπύλη RIAA. Ισχυρίζεται ότι δεν ενισχύει τις γρατσουνιές όσο και τους άλλους. Ο σχεδιασμός απόσβεσης γρατσουνιών ξεκινάει από το EQ στις κορυφαίες συχνότητες και στη συνέχεια στο μπάσο, αντί να αρχίζει με το μπάσο και μετά με την κορυφή. Το phono-stage έχει δύο ρυθμίσεις εμπέδησης φορτίου για MM και MC, οι οποίες πρέπει να ταιριάζουν με τις περισσότερες κασέτες. Ερχόμενοι στο 19,999Kr αυτό είναι ένα μοντέλο που αξίζει να ακούσετε.\nΚαμία έκθεση δεν θα ήταν πλήρης χωρίς κατασκευαστή καλωδίων, στην περίπτωση αυτή, ομάδα συζύγων από τη Νορβηγία. Όπως μου είπαν "Καμία μαγεία, απλά μαγική". Παρά το όνομα της εταιρείας, οι ιδιοκτήτες είναι χριστιανοί και δεν πιστεύουν στη μαγεία, έτσι σκέφτονται μια αλλαγή ονόματος. Όποια και αν είναι η ονομασία, τα καλώδια κατασκευάζονται άριστα με επίστρωση χρυσού ή ρόδιο, 4% ασημένια κολλητική ουσία χρησιμοποιείται σε όλη την έκταση και οι ώρες 72 καίγονται πριν τα δοκιμάσετε.\nΆλλες εταιρείες περιελάμβαναν Definitive Technologies, πιο γνωστές για τις ρυθμίσεις οικιακού κινηματογράφου. Τα τροφοδοτημένα ηχεία τους παρείχαν εξαιρετική απόδοση, με τα 2 PP1980, το 2 PP1960 και ένα κεντρικό ηχείο που περιλαμβάνει το subwoofer. Όχι ότι χρειάζεστε το υποσύστημα με το PP1980 να πηγαίνει δεξιά στο 16Hz. Οι Οριστικές Τεχνολογίες εμφανίστηκαν επίσης σε ένα άλλο δωμάτιο σε συνδυασμό με τα παθητικά πατώματα D17 και D15. Αυτά τα ηχεία έχουν ένα εντελώς κλειστό ντουλάπι με παθητικά ακουστικά μπάσων στο πλάι. Όλα αυτά λειτουργούν από το ολοκαίνουργιο Marantz PM7000N, τον πρώτο ενσωματωμένο ενισχυτή Hi-Fi της Current Feedback της εταιρείας με HEOS Ενσωματωμένη τεχνολογία (ώστε να μπορείτε να απολαμβάνετε ασύρματα μουσική σε οποιοδήποτε δωμάτιο του σπιτιού σας). Το PM7000N μπορεί να αποκωδικοποιήσει αρχεία χωρίς απώλειες ήχου ALAC, FLAC και WAV έως και κομμάτια 24-bit / 192-kHz και DSD 2.8MHz και 5.6MHz. Όλα αυτά τροφοδοτούνται από ένα δακτυλιοειδές μετασχηματιστή και από μια στιγμιαία τροφοδοσία ρεύματος υψηλής ταχύτητας.\nKimber Kables ήταν in situ στην επίδειξη, δείχνοντας την εξαιρετική τους υφαντή αρχιτεκτονική καλωδίων. Αξιοσημείωτο ήταν το $ 10,000 γυμνό διασύνδεμά τους, ένα πολύ διακριτικό καλώδιο με διεσπαρμένη γη και ζεστά καλώδια στο εξωτερικό και ένα διηλεκτρικό αέρα με βάση το βαμβάκι στο κέντρο. Κάθε σύνδεσμος χρυσού είναι επενδυμένος με πέτρα από οβάλ και ρουμπινί. Ο σχεδιασμός μειώνει την επαγωγή δημιουργώντας ένα ευρύτερο εύρος ζώνης και χαμηλότερο θόρυβο, επομένως περισσότερη δυναμική.\nΑπό τα δωμάτια του δεύτερου και του τρίτου ορόφου, σημειώνεται το εξαιρετικό σύστημα Cambridge Audio Edge που παντρεύτηκε με ηχεία Triangle Signature A, προσφέροντας ζεστή και πολύ μουσική απόδοση. Η Hifishark παρουσίασε τη μηχανή αναζήτησης για την κοινότητα HiFi και το Hegel από τη Νορβηγία παίζοντας σε ένα B & W 803. Το νέο τους H120 είναι ένας ενισχυτής κατηγορίας AB που προσφέρει 75 watts ανά κανάλι. Διαθέτει τεράστιο συντελεστή απόσβεσης 2000 και παρέχει streaming δικτύου καθώς και συνδέσεις SPDif και Toslink.\nΟ Audionote ήταν παρών, όπως πέρυσι με τον βιολοντσέλο Vincent Bellanger να παίζει ζωντανά, και έδωσαν γενναιόδωρα jumpers και flees. Εκτός από την Audionote δεν υπήρχαν "freebies" από καμία από τις εταιρείες, έτσι δεν Haribo και στυλό καθώς περπατούσα γύρω από το ξενοδοχείο Clarion. Αλλά η γενική διάθεση όπως περπατούσα για την παράσταση ήταν πολύ θετική. Οι διοργανωτές της επίδειξης με το Hifi-freaks.com, προσέφεραν εξαιρετική διαμονή και φαγητό για την παρουσία του Τύπου. Το δανικό φαγητό είναι πραγματικά ιδιαίτερο! Πρέπει να τους ευχαριστήσω τόσο πολύ που με προσκάλεσε στην επίδειξη και ελπίζω ότι τα λόγια μου θα ενθαρρύνουν τους ακουαρίστες σε όλο τον κόσμο να κάνουν το δρόμο τους σε αυτή την εξαιρετική εκπομπή το επόμενο έτος. Αυτό ήταν πραγματικά μια ιδιαίτερη εκπομπή και ανυπομονώ να επιστρέψω ξανά.\nΗ έκθεση του Ian Ringstead από την εκπομπή θα ακολουθήσει σύντομα.


ΠΑΥΛΟΣ ΦΥΣΣΑΣ | AΡΧΕΙΟ ΕΝΘΕΜΑΤΩΝ 2010- 8.5.2016\nΑρχείο Ετικετών: ΠΑΥΛΟΣ ΦΥΣΣΑΣ\nΖει, κι ωστόσο είναι νεκρός…\n«Ο Παύλος ζει, τσακίστε τους ναζί». Το φωνάξαμε την Πέμπτη βράδυ στο Κερατσίνι. Και μετά, «Ζει, ζει ο Παύλος Φύσσας». Ναι, έτσι ήταν, και έτσι είναι. Ο Παύλος Φύσσας ζει και μας οδηγεί, όπως παλιότερα ο Τεμπονέρας, ο Πέτρουλας, ο Λαμπράκης και τόσοι άλλοι, δολοφονημένοι από την κρατική και παρακρατική βία. Αυτοί είναι οι ήρωες και οι μάρτυρές μας, στο δικό μας εικονοστάσι.\nΚι ωστόσο, κάθε φορά που ακούω ή φωνάζω το σύνθημα, μου έρχεται στο μυαλό ένας στίχος: «Ζει, κι ωστόσο είναι νεκρός» («Ο Χουλιάν Γκριμάου / Μαζί μας ζει / Ζει κι ωστόσο είναι νεκρός). Αυτός ο κάπως αινιγματικός στίχος του Βολφ Μπίρμαν, που τον γνωρίσαμε σε μετάφραση Δημοσθένη Κούρτοβικ, από τη φωνή της Μαρίας Δημητριάδου, στα Πολιτικά Τραγούδια του Θάνου Μικρούτσικου. Προσέξτε, δεν λέει «Είναι νεκρός, αλλά ζει (στις καρδιές και στο μυαλό μας)· η πρόταση είναι διατυπωμένη αντίστροφα, και η φορά, το βάρος πέφτει στο δεύτερο μέρος: «Ζει, κι ωστόσο είναι νεκρός». Δεν ξέρω την αυθεντική ερμηνεία του στίχου (ο Δ. Κούρτοβικ είχε γράψει σχετικά, αλλά δεν μπόρεσα να το εντοπίσω)· εμένα, πάντως, μου θυμίζει ότι ο Παύλος Φύσσας, όσο κι αν τον θυμόμαστε, όσο κι αν μας εμπνέει, όσο κι αν τον κλάψαμε και τον κλαίμε, είναι νεκρός. Δολοφονήθηκε από τα Τάγματα της Χρυσής Αυγής, αυτής της ίδιας Χρυσής Αυγής που ο γραμματέας της κυβέρνησης συνεργαζόταν τόσο καλά μαζί της. Γι’ αυτό και η 18η του Σεπτέμβρη παραμένει μια μέρα βουτηγμένη στη θλίψη και την οργή. Θλίψη και οργή για τον αντιφασίστα μουσικό και εργάτη που δολοφονήθηκε. Θλίψη, οργή, αλλά και αηδία, για το κράτος που δεν μπόρεσε και δεν θέλησε να το αποτρέψει, για τους Μπαλτάκους που συναγελάζονται ασμένως (για εθνικούς λόγους, βεβαίως βεβαίως) με τους νεοναζί, για τους χιλιάδες συμπολίτες μας που τους ψηφίζουν. Συνέχεια ανάγνωσης →\n21 Σεπτεμβρίου 2014 2 Σχόλια\nΣΤΟΝ ΚΑΙΡΟ ΤΩΝ ΔΟΛΟΦΟΝΩΝ\nτης Συντακτικής Επιτροπής των Ενθεμάτων\nTην Πέμπτη τα πρωτοσέλιδα βοούσαν, καταδικάζοντας το ναζιστικό έγκλημα. Δεν μιλάμε για την Αυγή, τον Ριζοσπάστη ή την Εφημερίδα των Συντακτών, αλλά για εφημερίδες που αλλιώς μας είχαν συνηθίσει: «Δολοφονία-σοκ από νεοναζί» (Η Καθημερινή), «Σοκ από το έγκλημα της Χρυσής Αυγής» και εικονογράφηση μια σβάστικα διαγραμμένη (Τα Νέα) κ.ο.κ. Και, το μεσημέρι της ίδιας μέρας, ο πρωθυπουργός δεν μίλησε, άλλη μια φορά, για τη «θεωρία των δυο άκρων», αλλά για «επιγόνους των νεοναζί».\nΠράγματι, η δολοφονία του Παύλου Φύσσα ήταν σοκ για πολλούς, ακόμα και για μας. Κανένας όμως, και ειδικά αναλυτές και διαμορφωτές της κοινής γνώμης, δεν μπορεί να εκπλήσσεται. Είχαν προηγηθεί εμπρησμοί και επιθέσεις σε μετανάστες, μαχαιρώματα και πάμπολλα άλλα περιστατικά εγκληματικής βίας των νεοναζί, με αποκορύφωμα τη δολοφονία του Σαχτζάτ Λουκμάν. Αν και δεν μπορούσαμε να προβλέψουμε το θύμα, το γεγονός ήταν απολύτως προβλέψιμο, όπως και οι δράστες. Και εδώ πρέπει να μιλήσουμε για ευθύνες. Όχι φυσικά επιχαίροντας ή «θριαμβολογώντας» –καμιά χαρά, μονάχα η θλίψη και η οργή αρμόζουν εδώ– αλλά για να ξέρουμε.\nΠρέπει λοιπόν να πούμε ότι η Νέα Δημοκρατία και η κυβέρνηση, με σειρά, όχι πια παραλείψεών τους, αλλά ενεργειών τους έδωσαν στους νεοναζί το μήνυμα ότι μπορούν να δρουν ανενόχλητοι. Τέτοιες ενέργειες ήταν η απόσυρση του αντιρατσιστικού νομοσχεδίου, η συχνή «κατά λάθος» ψήφος βουλευτών (της Ν.Δ. αλλά και του ΠΑΣΟΚ) κατά της άρσης της ασυλίας Χρυσαυγιτών βουλευτών, ακριτομυθίες –που ποτέ δεν διαψεύστηκαν– του γ.γ. της κυβέρνησης Τάκη Μπαλτάκου για ενδεχόμενη συνεργασία Ν.Δ.-Χρυσής Αυγής, η συστηματική αποφυγή καταδίκης της νεοναζιστικής βίας (πιο πρόσφατο παράδειγμα, η σιωπή Ν.Δ. και κυβέρνησης για τη δολοφονική επίθεση εναντίον του ΚΚΕ στο Πέραμα) και αντ’ αυτής η καλλιέργεια της θεωρίας των δύο άκρων (πιο αποκρουστικό παράδειγμα, ο Χρύσανθος Λαζαρίδης, που, λίγες μόνο ώρες μετά τη δολοφονία, επέλεξε να επιτεθεί στον ΣΥΡΙΖΑ…). Συνέχεια ανάγνωσης →\n22 Σεπτεμβρίου 2013 3 Σχόλια\nΦΟΝΙΚΗ ΑΥΓΗ ΕΝΑΝΤΙΟΝ ΠΟΛΙΤΩΝ ΚΑΙ ΠΟΛΙΤΕΥΜΑΤΟΣ-2\nΥπάρχει και μια τρίτη πλευρά, η οποία κατ’ εμέ είναι και η πιο επικίνδυνη, ακόμα και αν είναι πιο δύσκολο να στοιχειοθετηθεί απολύτως. Από όσα τουλάχιστον έχουν γίνει γνωστά –όταν ολοκληρωθεί η ανακριτική διαδικασία θα έχουμε πληρέστερη εικόνα–, η αστυνομία ήταν παρούσα στο επεισόδιο. Ήταν παρούσα, και είτε ολιγώρησε είτε δεν παρενέβη είτε παρενέβη εκ των υστέρων, με αποτέλεσμα να συλληφθεί μεν ο δράστης –δεν μπορούσε να γίνει διαφορετικά– αλλά να μην αποφευχθεί η δολοφονία. Τι σημαίνει η παρουσία μιας μη παρεμβαίνουσας αστυνομίας σε ένα τέτοιο επεισόδιο; Μπορεί να είναι ολιγωρία, δειλία, συνεργασία, συνωμοσία· αυτά τα πράγματα δεν μπορεί να τα πει κανείς με ευκολία απέξω, ωστόσο ένα είναι το βέβαιο: η αστυνομία δεν έκανε καλά τη δουλειά της. Συνέχεια ανάγνωσης →\n22 Σεπτεμβρίου 2013 2 Σχόλια\nΦΟΝΙΚΗ ΑΥΓΗ ΕΝΑΝΤΙΟΝ ΠΟΛΙΤΩΝ ΚΑΙ ΠΟΛΙΤΕΥΜΑΤΟΣ-3\nΤούτη η δολοφονία δεν είναι η πρώτη, οι ναζί της Χρυσής Αυγής έχουν ήδη σκοτώσει κι έχουν στείλει κόσμο στο νοσοκομείο – το γεγονός ότι ήταν οι περισσότεροι μετανάστες επέτρεψε τη ρατσιστική αποσιώπηση, σαν μην ήταν εκείνοι νεκροί. Φτάσαμε στη δολοφονία της Τρίτης με αργούς ρυθμούς. Κι ας κάνουν πως εκπλήσσονται όσοι τους έβαλαν στο σαλόνι της Βουλής και ερωτοτροπούν με τη φασιστική μπότα και τη βλακεία της βαρβαρότητας. Ούτε αυτούς δεν ξαφνιάζει στην πραγματικότητα η δολοφονία του Παύλου Φύσσα.\nΈστω κι αν οι Βενιζέλος και Σαμαράς ή οι διόλου φαιδροί Πάγκαλος και Λαζαρίδης σοκάρονται και «σοκάρονται» — «υπεράνω» οι πρώτοι, με μαγκιά οι δεύτεροι που «γνωρίζουν» (από μέσα τάχα) το αριστερό άκρο ως όμοιο με το δεξιό. Η ακροδεξιά που συγκυβερνάει, εξέθρεψε συστηματικά τη μνησικακία, το έδαφος της ναζιστικής ψύχωσης. Eξέθρεψε τον ρατσισμό, την ξενοφοβία και τον φόβο, και ως αποτέλεσμα της πολιτικής της, αλλά και ως εργαλείο για να κατατροπώσει την Αριστερά και να επικρατήσει η ίδια. Έστριψε και έστυψε την ιστορία για να ποτίσει τους δικούς της με αντεκδικητικό μίσος κατά της Αριστεράς, κατά της διανόησης και, κυρίως, κατά της δημοκρατίας. Έφτιαξε τους διαύλους επικοινωνίας των παρακρατικών με τα σώματα ασφαλείας και καταστολής, κάνοντας τα στραβά μάτια στο όργιο των παραβιάσεων στοιχειωδών δικαιωμάτων. Χλεύασε τους θεσμούς της δημοκρατίας και τις συνταγματικές αρχές. Κάποιοι δικοί της καλέσανε μάλιστα τα «παιδιά» της συμμορίας να τα βρούνε και να συγκυβερνήσουνε, όπως το έχει ήδη κάνει και με την φαινομενικά αφελή καρατζαφερική εκδοχή, αντί να απαγορεύσει τη ναζιστική δράση. Συνέχεια ανάγνωσης →


Ρυθμίστε την υπέρταση με συνταγές της φύσης | Female-G\nΡυθμίστε την υπέρταση με συνταγές της φύσης\nFemale-G > Wellness Experts > AskTheExperts > Ρυθμίστε την υπέρταση με συνταγές της φύσης\nΚάψουλες για την Υπέρταση\nΤις παρασκευάζω για το γαμπρό μου. Τις λάμβανε παράλληλα με τα συνταγογραφούμενα φάρμακα και, για πρώτη φορά μετά από αρκετούς μήνες, μειώθηκε πράγματι η αρτηριακή πίεση του. Για τη συνταγή αυτή είναι καλύτερο να χρησιμοποιείτε κονιοποιημένα βότανα, επειδή έτσι θα κερδίσετε χρόνο.\nΑντιμετώπιση της Υπέρτασης με Ασβέστιο\nΠαίρνετε 1000 ιng ασβέστιο την ημέρα για 8 εβδομάδες. Θα μειωθεί σημαντικά η αρτηριακή πίεση.\nΚαρποί Κράταιγου για την Υπέρταση\nΑφαιρείτε τους σπόρους από 1/2 κιλό καρπούς κράταιγου και τους αφήνετε να μουλιάσουν όλη τη νύχτα σε περίπου 2 1 /2 λίτρα νερό. Φέρνετε το μείγμα σε βράση την επόμενη ημέρα και το βράζετε για 10 λεπτά. Το ψύχετε, το στραγγίζετε και πίνετε 2-3 φλιτζάνια την ημέρα.\nΛέγεται ότι μειώνει την αρτηριακή πίεση.\nΤσάι Βοτάνων με Μέλι για την Υπέρταση\nΑναμιγνύετε από 1 κουταλιά σούπας κλείθρα, χαμομήλι και μέντα. Ρίχνετε 1 φλιτζάνι βραστό νερό σε 1 κουταλιά σούπας από το μείγμα των βοτάνων. Τα αφήνετε να μουλιάσουν για 15 λεπτά. Στραγγίζετε και προσθέτετε μέλι ως γλυκαντικό προτού το πιείτε.\nΠηγή: Σπιτικά γιατροσόφια με βότανα\nΟ ΕΟΦ έδωσε έγκριση για εμβόλιο κατά του covid19 σε παιδιά 12-15 χρονών\nPrevΠως η Δυναμική Ρεφλεξολογική μέθοδος θεραπεύει το αυχενικό σύνδρομο\nΓεώργιος Σεφέρης: “Δεκαέξι χάικου”Next


cinema: Ο Κεν Λόουτς ανεβάζει το θερμόμετρο στις Κάννες\nΦΕΣΤΙΒΑΛ. Το κινηματογραφικό κλίμα άλλαξε -επιτέλους- χθες στις Κάννες. Επειτα από μια σειρά αποτυχημένων ή λειψών επιδόσεων ταινιών, προβλήθηκαν δύο πολύ καλές ταινίες και μια εξαιρετικά ενδιαφέρουσα, αντάξιες του διαγωνιστικού προγράμματος του μεγαλύτερου κινηματογραφικού φεστιβάλ.\nΠαλιός γνώριμος του φεστιβάλ, αλλά και κάτοχος του Χρυσού Φοίνικα για το «ο Ανεμος χορεύει το κριθάρι», ο Κεν Λόουτς παρουσίασε την καλύτερη μέχρι τώρα ταινία της φετινής διοργάνωσης. Ο «Ιρλανδέζικος δρόμος» είναι η τελευταία ταινία που προστέθηκε στο διαγωνιστικό πρόγραμμα και προβλήθηκε χθες στη μικρότερη από τις αίθουσες του Παλέ, αποκλειστικά για τους δημοσιογράφους του ημερήσιου Τύπου.\nΗ ταινία, αν και έχει σαφή τη σφραγίδα του Λόουτς στη σκηνοθεσία και στο πολιτικό θέμα, είναι ουσιαστικά ένα θρίλερ εκδίκησης, με σασπένς και ξεσπάσματα βίας. Ηρωας είναι ο Φέργκους, ένας σκληρά εκπαιδευμένος πρώην πράκτορας της SAS, που έπεισε τον αδελφικό του φίλο Φράνκι να τον ακολουθήσει ως μισθοφόρος στο Ιράκ. Ο Φράνκι σκοτώνεται και ο Φέργκους παλεύει με κάθε μέσο και φτάνοντας στα άκρα ώστε να ανακαλύψει αν ο θάνατος του φίλου του ήταν ένα ατύχημα ή αν οφείλεται σε άλλο λόγο. Ο «Ιρλανδέζικος δρόμος», εκτός από μια απολύτως ολοκληρωμένη ταινία, είναι και μια από τις ταινίες του Λόουτς με αρκετά υψηλές εμπορικές προοπτικές. Αν στο καστ πρωταγωνιστούσαν διάσημα ονόματα και όχι καλοί, αλλά άγνωστοι ηθοποιοί, η ταινία θα είχε τις προοπτικές ενός πολύ καλού χολιγουντιανού θρίλερ.\nΗ βία είναι το χαρακτηριστικό και των άλλων ταινιών που προβλήθηκαν σήμερα και χθες το βράδυ, χαρακτηριστικό της ανησυχίας των σκηνοθετών για μια κοινωνία με δείγματα ηθικής κατάρρευσης. Η «Ποίηση» του Κορεάτη Λι Τσανγκ Ντονγκ, ο οποίος είναι πρώην υπουργός Πολιτισμού της χώρας, έχει μια θαυμάσια ιστορία, που θα μπορούσε να βρίσκεται σε μια ταινία του Κλιντ Ιστγουντ. Μια ηλικιωμένη γυναίκα, μια χαμογελαστή οικιακή βοηθός, αρχίζει μαθήματα ποίησης για να αντιμετωπίσει τα σημάδια απώλειας μνήμης.\nΠαράλληλα, θα μάθει ότι ο εγγονός της που μεγαλώνει εκείνη, ανήκει σε μια ομάδα αγοριών που βίαζε συστηματικά ένα κορίτσι, με αποτέλεσμα την αυτοκτονία της κοπέλας. Ολοι θέλουν να καλύψουν το έγκλημα. Οικογένειες, σχολείο, αστυνομία, προτείνουν να δοθεί αποζημίωση στην οικογένεια του θύματος για να κλείσει η ιστορία. Ομως η γιαγιά, η εξαιρετική Γιουνγκχεέ Γιουν, μέσα από την ποίηση αρχίζει να βλέπει καθαρά και την πραγματικότητα.\nΣε ακραία σημεία βίας φτάνει τέλος, ο Ουκρανός ντοκιμενταρίστας Σεργκέι Λόζνιτσα, η πρώτη ταινία μυθοπλασίας του οποίου, η «Χαρά μου», μοιάζει με ρωσόφωνη εκδοχή του «Οταν ξέσπασε η βία». Ενας φορτηγατζής οδηγεί στην επαρχία της Ουκρανίας και μπαίνει σε μια περιοχή όπου οι πάντες είναι επιθετικοί. Οι γυναίκες εκπορνεύονται και οι άντρες είναι έτοιμοι να σκοτώσουν για το παραμικρό. Μια κοινωνία σε απόλυτη διάλυση, όπου η βία και ο θάνατος είναι η μοναδική έκφραση.\nΤου απεσταλμένου της Καθημερινής [20.05.2010] στις Καννες Παναγιωτη Παναγοπουλου\nLabels: 63ο Κινηματογραφικό Φεστιβάλ Καννών, Λόουτς Κεν


Πεϊνιρλί (η Ελληνική Πίτσα σαν βαρκούλα) - Κοπιάστε .. στην Κουζίνα μου\nΠεϊνιρλί με φέτα και κασέρι\nΤα “Πεϊνιρλή” τα έφεραν στην Ελλάδα οι Έλληνες Πόντιοι , που ζούσαν κοντά στον Εύξινο Πόντο για χιλιετίες.\nΚατά τον Πρώτο Παγκόσμιο Πόλεμο, εκδιώχθηκαν από τους Τούρκους, με αποτέλεσμα τη Γενεοκτονία των Ποντίων.\nΕκείνοι που επέζησαν κατάφεραν να καταφύγουν στη Ρωσία και μετά τον πόλεμο, εκείνοι που ήταν ακόμα εκεί, ήρθαν στην Ελλάδα αφού η συνθήκη της Λωζάνης (24 Ιουλίου 1923) καθόρισε την ανταλλαγή των διαφόρων ενδιαφερόμενων λαών.\nΑυτά τα σνακ πωλούνται σε εστιατόρια που ειδικεύονται στο πεΪνιρλί, αλλά μπορείτε επίσης να τα βρείτε σε μερικά τυροπιτάδικα.\nΗ συνταγή είναι προσαρμοσμένη από το βιβλίο μου “More Than A Greek Salad“.\nΤί ζύμη φτιάχνουμε για τα Πεϊνιρλί;\nΗ ζύμη για τα πεϊνιρλί είναι παρόμοια με εκείνη της πίτσας, με τη μόνη διαφορά ότι αντί για νερό βάζουμε γάλα.\nΜπορούμε εάν θέλουμε να τα φτιάξουμε και με κανονική ζύμη για πίτσα (δείτε το βίντεο) και να βάλουμε ό,τι υλικά θέλουμε, όπως βάζουμε και στην πίτσα.\nΗ ζύμη της πίτσας είναι συνήθως πολύ λεπτή και τραγανή, ενώ η ζύμη πεϊνιρλί είναι παχύτερη και πιο μαλακή\nΤί τυριά είναι κατάλληλα για τα Πεϊνιρλί;\nΜπορείτε να φτιάξετε τα Πεϊνιρλί μόνο με κασέρι, το οποίο λιώνει ενώ είναι ακόμη ζεστό και είναι ιδανικό να κόψετε κομμάτια ζύμης και να τα βουτάτε μέσα στο λιωμένο τυρί.\nΕκτός από το Κασέρι, άλλα Ελληνικά τυριά που μου αρέσει να χρησιμοποιώ είναι η Γραβιέρα και η Κεφαλογραβιέρα.\nΕάν ζείτε στο εξωτερικό και δεν βρίσκετε αυτά τα τυριά, δοκιμάστε με άλλα τυριά που λιώνουν όπως η μοτσαρέλα ή το προβολόνε ή ένα μείγμα με άλλα τυριά όπως μοτσαρέλα με Monterey Jack και λευκό cheddar σε ίσες αναλογίες. Μπορείτε επίσης να προσθέσετε φέτα, γκούντα, χαλούμι ή κατσικίσιο τυρί, κλπ.\nΑπό πάνω τί μπορώ να βάλω;\nΤα πιο συνηθισμένα υλικά που μπαίνουν στα πεϊνιρλί είναι ζαμπόν, μπέικον, κιμάς και παστουρμάς.\nΩστόσο, σήμερα μπορείτε να αγοράσετε πεϊνιρλί με προσούτο, κοτόπουλο, καπνιστή γαλοπούλα, λουκάνικο, φέτα με ντομάτα, μανιτάρια, πιπεριές, πέστο ως βάση πριν προσθέσετε οποιοδήποτε άλλο υλικό ή με ένα αυγό στο κέντρο.\nΠεϊνιρλί με μπέικον και πιπεριά\nΠώς θα σχηματίσουμε τα πεϊνιρλί\nΑφού ετοιμάσουμε τη ζύμη, ρίχνουμε λίγο ελαιόλαδο και βρέχουμε τη ζύμη. Στη συνέχεια τη σκεπάζουμε με μεμβράνη και μια πετσέτα και την αφήνουμε να φουσκώσει.\nΑλευρώνουμε λίγο την επιφάνεια μας και ζυμώνουμε λίγο τη ζύμη για να ξεφουσκώσει. Στη συνέχεια τη σχηματίζουμε σε ένα ρολό.\nΤην κόβουμε σε 6 ίσα μέρη, περίπου 140 γραμμάρια το καθένα. Τα στρογγυλεύουμε σε μπαλάκια και μετά τα κάνουμε πλακέ.\nΑυτή η ποσότητα θα κάνει 6 μεγάλα πεϊνιρλί, που το καθένα είναι αρκετό για ένα γεύμα από μόνο του.\nΩστόσο, εάν θέλετε να φτιάξετε μερικά μικρότερα σαν σνακ ή για πάρτι, μπορείτε να διαιρέσετε τη ζύμη σε πολλά μικρότερα κομμάτια και να τα κάνετε όσο μικρά θέλετε.\nΑνοίγουμε το φύλλο και του δίνουμε ορθογώνιο σχήμα, αλευρώνοντας τακτικά τη ζύμη, μέχρι να φτάσει περίπου 1/2 εκ. πάχος (ή περίπου 26 εκ x 22 εκ).\nΤώρα μπορείτε να συνεχίσετε με δύο τρόπους. Ο πρώτος είναι να δώσετε στη ζύμη το σχήμα της γόνδολας και στη συνέχεια να προσθέσετε το τυρί ή να ανοίξετε τη ζύμη, να προσθέσετε το τυρί και στη συνέχεια να του δώσετε το σχήμα της γόνδολας.\nΕγώ προτιμώ τη δεύτερη μέθοδο.\nΓια να γίνει αυτό πρέπει να σχηματίσουμε ένα τοιχάκι στην άκρη για να κρατήσει το τυρί μέσα. Διπλώνουμε τη ζύμη στη μεγάλη πλευρά, 2 – 3 φορές. Μετά συνεχίζουμε να διπλώνουμε τις άκριες μέχρι να φτάσουμε στην άκρη. Τότε, πιέζουμε με τα δάκτυλα την άκρη για να ενωθούν.\nΑφού τους δώσουμε το σχήμα τους, τότε μπορούμε να βάλουμε κι άλλα υλικά της αρεσκείας μας από πάνω.\nΤοποθετούμε τα πεϊνιρλί σε ταψί στρωμένο με λαδόκολλα, και τα σκεπάζουμε με μια πετσέτα να φουσκώσουν.\nΠόσο χρόνο χρειάζονται για να ψηθούν;\nΑφού φουσκώσουν, αλείβουμε τη ζύμη με λιωμένο πρόβειο βούτυρο. Εάν δεν έχετε πρόβειο βούτυρο, μπορείτε να χρησιμοποιήσετε ελαιόλαδο ή βούτυρο κλαριφιέ.\nΠροθερμαίνουμε το φούρνο στους 200οC. Εάν έχετε φούρνο με αέρα, τότε στους 180oC.\nΤοποθετούμε το ταψί στο κέντρο του φούρνου και τα ψήνουμε για 12-15 λεπτά ή μέχρι να ροδίσουν και να ψηθούν και από κάτω.\nΕάν θέλουμε να προσθέσουμε αυγό, μετά τα 12 λεπτά βγάζουμε το ταψί και δημιουργούμε χώρο στο κέντρο. Με το κουτάλι προσθέτουμε τον κρόκο και λίγο ασπράδι και συνεχίζουμε το ψήσιμο για άλλα 3 λεπτά.\nΠεϊνιρλή (η Ελληνική Πίτσα σαν Βαρκούλα)\n500 γρ. αλεύρι σκληρό ή μισό-μισό με αλεύρι για όλες τις χρήσεις\n2 κουταλιές ελαιόλαδο για να βρέξουμε τη ζύμη\n2 κουταλιές λιωμένο πρόβειο βούτυρο, για άλειμμα από πάνω\nΜπορείτε να βάλετε ζαμπόν, καπνιστή γαλοπούλα, μπέικον, μαγειρεμένο κιμά κλπ¨.\nΓια τη μαγιά: Σε ένα μπολ βάζουμε τη μαγιά, το αλεύρι, τη ζάχαρη και τα ανακατεύουμε.\nΡίχνουμε το χλιαρό νερό χλιαρό και ανακατεύουμε να γίνει σαν χυλός.\nΤο σκεπάζουμε με μεμβράνη κουζίνας και πετσέτα και το αφήνουμε για 5 - 10 λεπτά μέχρι να φουσκώσει και να κάνει φουσκάλες. Σ' αυτό το χρονικό διάστημα ο χυλός πρέπει να δημιουργήσει τις φουσκάλες.\nΓια τη ζύμη: Βάζουμε στο μίξερ το γάντζο και ανακατεύουμε το αλεύρι, 2 κουταλιές ελαιόλαδο και το αλάτι, σε χαμηλή ταχύτητα.\nΠροσθέτουμε το μείγμα της μαγιάς και ανακατεύουμε.\nΠροσθέτουμε λίγο-λίγο το γάλα μέχρι να μαζευτεί η ζύμη γύρω από τον γάντζο. Η ζύμη πρέπει να είναι μαλακή και να μην κολλάει στα τοιχώματα του μπολ ή στα χέρια. (Το ίδιο εύκολα γίνεται και στο χέρι, εάν δεν έχετε μίξερ).\nΒγάζουμε το γάντζο και κάνουμε τη ζύμη μια μπάλα και τη βρέχουμε με το υπόλοιπο ελαιόλαδο.\nΤη σκεπάζουμε με μεμβράνη κουζίνας και μια πετσέτα και την αφήνουμε σε ζεστό μέρος μέχρι να φουσκώσει και να διπλασιαστεί σε όγκο, περίπου 1 ώρα. (Σε αυτό το στάδιο εάν θέλουμε μπορούμε να την αφήσουμε στο ψυγείο και να την χρησιμοποιήσουμε την επόμενη μέρα. Απλώς πρέπει να την βγάλουμε καμιά ώρα πιο πριν να ξαναέρθει σε θερμοκρασία δωματίου),\nΑλευρώνουμε λίγο την επιφάνεια μας και ζύμώνουμε λίγο τη ζύμη για να ξεφουσκώσι. Στη συνέχεια τη σχηματίζουμε σε ένα ρολό.\nΑνοίγουμε το φύλλο και του δίνουμε ορθογώνιο σχήμα.\nΕν τω μεταξύ θρυμματίζουμε τη φέτα και ανακατεύουμε μέσα το κασέρι.\nΑπλώνουμε το τυρί πάνω στη ζύμη, αφήνοντας ένα περιθώριο 3 - 4 εκατοστών κενό.\nΔιπλώνουμε τις δύο μακριές πλευρές να κάνουμε ένα υψωματάκι στην άκρη.\nΓυρίζουμε προς τα μέσα τις δύο πλευρές μέχρι να φτάσουμε στην άκρη. Με τα δάκτυλα πιέζουμε να κολλήσουν μεταξύ τους.\nΠροσθέτουμε τα υλικά που θέλουμε από πάνω.\nΑλείβουμε το πλαϊνό με λιωμένο βούτυρο.\nΠροθερμαίνουμε το φούρνο στους 200ο C και ψήνουμε για δεκαπέντε λεπτά ή μέχρι να ροδίσουν.\nΑυτό το στάδιο είναι προαιρετικό, αλλά εάν θέλουμε να βάλουμε αυγό από πάνω, πρώτα θα το σπάσουμε σε μια κούπα. Βγάζουμε το ταψί από το φούρνο στα 12 λεπτά και με το κουτάλι σπρώχνουμε το τυρί να γίνει λακουβίτσα στη μέση.\nΜε το κουτάλι παίρνουμε τον κρόκο και λίγο ασπράδι και τον τοποθετούμε στη λακουβίτσα.\nΞαναβάζουμε το ταψί στο φούρνο και ψήνουμε για άλλα 3 - 5 λεπτά μέχρι να πήξει το ασπράδι.\nΤρίβουμε λίγο μαύρο πιπέρι πάνω στο κρόκο.\nΤρώγεται σαν σνακ αλλά και σαν κυρίως φαγητό με μια σαλάτα.\nAmount Per Serving Calories 379Total Fat 7gSaturated Fat 1gTrans Fat 0gUnsaturated Fat 5gCholesterol 3mgSodium 413mgCarbohydrates 67gFiber 3gSugar 1gProtein 12g\nCategories Βετζετέριαν, Ελληνικές, Ελληνικές Πίτες, Ελληνική Κουζίνα, Εύκολες Συνταγές, Παραδοσιακές συνταγές, Σνακ (κολατσιό), Φτιαγμένα με ζύμη, Ψωμιά και Κουλούρια\nανοιχτή πίτσαΕλληνική πίτσαζύμη με γάλακασέριπεϊνιρλίπρωϊνόΣνακ


Τετάρτη 8 Δεκεμβρίου 2021 05:48:56\nΠέμπτη, 02 Σεπτεμβρίου 2021 23:44\n-Ο Έλληνας τενίστας βρέθηκε τον τελευταίο χρόνο στο Νο3 της παγκόσμιας κατάταξης -από το Νο6 που ήταν το 2020- και όπως γράφει το Forbes είναι ένα από τα πολύ λίγα νέα μέλη στη λίστα με τους πιο ακριβοπληρωμένους τενίστες. Ο 23χρονος έφτασε σε τελικό Grand Slam τον Ιούνιο, στο Roland Garros, ενώ στις εταιρίες που τον έχουν υπογράψει για πρόσωπο τους είναι οι Wilson, Adidas και Rolex. Στο σχετικό άρθρο επισημαίνεται πως "τελευταία προκάλεσε μια μικρή αντιπαράθεση, όταν μίλησε για τη διστακτικότητα του ως προς το εμβόλιο για τον κορονοϊό".\nO Tσιτσιπάς απουσίαζε από το ΤΟΡ10 πέρυσι και φέτος πήρε τη θέση της Σιμόνα Χάλεπ, καθώς όλα τα άλλα μέλη είναι ίδια. Και πέρυσι ήταν πρώτος ο Φέντερερ (106.300.000 δολ.), με τον Τζόκοβιτς να είναι δεύτερος (44.600.000 δολ.) και τον Ναδάλ τρίτος (40.000.000 δολ.). Τέταρτη ήταν η Οζάκα (37.400.000 δολ.) και πέμπτη η Ουίλιαμς (36.000.000 δολ.).


Τα… χρειάστηκε αλλά «καθάρισε» στο τέλος ο Ολυμπιακός - Ειδήσεις - νέα - Το Βήμα Online\nΤα… χρειάστηκε αλλά «καθάρισε» στο τέλος ο Ολυμπιακός\nΟ Ολυμπιακός ζορίστηκε από τον αξιόμαχο Άρη, αλλά βρήκε λύσεις στον επιθετικό οίστρο του Τουπάν και την αστείρευτη ενέργεια του Γουέμπερ και δείχνοντας την εμπειρία του στα τελευταία λεπτά της αναμέτρησης επικράτησε με 76-67 των κιτρινόμαυρων.\n| 04.03.2019 - 20:32\nΟ προβληματικός και πάλι Ολυμπιακός, ζορίστηκε από τον αξιόμαχο Άρη, αλλά βρήκε λύσεις στον επιθετικό οίστρο του Τουπάν και την αστείρευτη ενέργεια του Γουέμπερ και δείχνοντας την εμπειρία του στα τελευταία λεπτά της αναμέτρησης επικράτησε με 76-67 των κιτρινόμαυρων.\nΟι Ερυθρόλευκοι βρέθηκαν να προηγούνται με 16 πόντους, οι φιλοξενούμενοι πίστεψαν το θαύμα φτάνοντας στο 69-65, όμως στο τέλος μίλησε η εμπειρία του Ολυμπιακού και το άγχος των Κιτρινόμαυρων για την ολική επαναφορά.\nΠρώτος σκόρερ ο Άξελ Τουπάν με 17 πόντους, αλλά την παράσταση έκλεψε ο Μπριαντέ Ουεμπερ με 8 πόντους, 13 ασίστ και 8 ριμπάουντ, όντας ο απόλυτος πρωταγωνιστής της αναμέτρησης. Για τον Αρη ο Μποχωρίδης σταμάτησε στους 13 πόντους με τον Ντιαλό να ακολουθεί στους 10.\nΕΠΗΡΕΑΣΜΕΝΟΣ ΑΠΟ ΤΙΣ 5 ΗΤΤΕΣ\nO Ολυμπιακός ξεκίνησε με… φόρα, αφού παρά το 2-7, έτρεξε ένα 10-0 σερί με πρωταγωνιστές τόσο τον Ουέμπερ όσο και τον Βεζένκοφ.\nΟι Ερυθρόλευκοι παρέμειναν σε αυτό τον ρυθμό, ο Παπανικολάου εκτόξευσε την διαφορα με ένα τρίποντο, με τους γηπεδούχους να φτάνουν το ματς γρήγορα στο 21-11. Ο Άρης έσφιξε λίγο παραπάνω την άμυνά του και προσπάθησε να πλησιάσει το σκορ. Το κατάφερε εν μέρει με Τολιόπουλο και τον Τζόουνς, με το ματς να φτάνει στο 21-16.\nΟ Ολυμπιακός ανέβασε στροφές στο β δεκάλεπτο αρχικά με τον Πρίντεζη και στη συνέχεια με τον ΛεΝτέι πήρε επιθετικές πρωτοβουλίες και προηγήθηκε με 12 πόντους έπειτα από το τρίποντο του Βαγγέλη Μάντζαρη για το 33-21. Οι παίκτες του Καστρίτη εκμεταλλεύτηκαν απόλυτα τα μις ματς και μέσω του Κάιζερ έφερε το παιχνίδι στους τρεις πόντους (33-30). Το πρόβλημα… ανιχνεύτηκε από τον Μπλατ, η είσοδος του Ουέμπρ και του Βεζένκοφ ομόρφηναν την εικόνα των Ερυθρόλευκων, η άμυνα «σκλήρηνε και η διαφορά και πάλι ξέφυγε. Το δίποντο του Παπανικολάου μετά από άλεϊ ουπ του Ουέμπερ έκανε το 42-32, με τον Καστρίτη να σπεύδει για τα τάιμ άουτ βλέποντας το σκορ να ξεφεύγει.\nΤο ημίχρονο τελείωσε στο 48-36, με τον Αρη να στέκεται καλά απέναντι στους γηπεδούχους και να πραγματοποιεί μία αξιοπρεπέστατη εμφάνιση.\nΤΟ ΧΕΙΡΟΚΡΟΤΗΜΑ ΣΤΟΝ ΑΡΗ\nΟι παίκτες του Καστρίτη πέρασαν πεισμωμένοι στο ματς στο δεύτερο ημίχρονο. Καλή αμυντική δουλειά και ο Μποχωρίδης, έδωσαν το δικαίωμα στους γηπεδούχους να πλησιάσουν στο 52-45 με τον Τουπάν να το παίρνει επάνω του και να σκοράρει μετά από περιπετειώδης προσπάθεια για το +9 (54-45).\nΟι γηπεδούχοι αύξησαν την πίεση τους σε κάθε σημείο της αναμέτρησης, ο Αγραβάνης πρόσφερε σκορ και ο Αρης βρέθηκε πίσω με 16 ποντους με το ματς να δείχνει εύκολο απόγευμα για την ομάδα του Μπλατ και επιστροφή στα θετικά αποτελέσματα.\nΤο 65-49 ήταν το σκορ της τρίτης περιόδου, με τους φιλοξενούμενους πάντως να μην τα παρατάνε σε κανένα σημείο. Μάλιστα με ένα 6-0 και τον Τολιόπουλο για πρωταγωνιστή οι παίκτες του Καστρίτη μείωσαν σε 65-55. Ο Αρης έπαιζε ζώνη σε όλο το δεκάλεπτο και η επιλογή αυτή ήταν… σωτηρια για την ομάδα της Θεσσαλονίκης απέναντι στα ψηλά κορμιά του Μπλατ.\nΟ Τζόουνς έριξε την διαφορά κάτω από τους 10 πόντους (67-59) και ο Τολιόπουλος πραγματοποίησε το 67-61. Οι φιλοξενούμενοι πίστεψαν στο…θαύμα ο Τουπάν με μία βολή έκανε το 69-61, με τον Άρη να μειώνει σε 69-65 με προσπάθεια του Μποχωρίδη.\nΟ Τουπάν ξεκόλλησε την ομάδα του με τρίποντο για το 72-67, οι παίκτες του Καστρίτη πήραν βιαστικά σουτ χωρίς καθαρή σκέψη και το αποτέλεσμα ήταν ο Μιλουτίνοφ με βολές να κάνει το 74-67. Μετά τις άστοχες προσπάθειες των φιλοξενούμενων ο Γκος έγραψε το 76-67, που ήταν και το τελικό σκορ της αναμέτρησης.


Τρεις μαρτυρίες για τον Θανάση Βέγγο που πέθανε σαν σήμερα το 2011 |\n3 May, 2021 - 09:00\n…Ως γόνος μεγάλης οικογένειας που ήμουν, οι βασανιστές θέλησαν να αλαφρύνουν το δικό μου βασανιστήριο στο Μακρονήσι. «Ζήτα μια χάρη και θα σου την κάνουμε», μου είπαν! Το μόνο που ζήτησα ήταν να μ’ αφήσουν να πάω να μείνω στο βουνό, χωρίς φαΐ και χωρίς νερό ενδεχομένως, αρκεί να μην τους βλέπω και να μη με βλέπουν.Το δέχτηκαν! Την πρώτη μέρα τράβηξα για το βουνό, βρήκα ένα μέρος να κάτσω και βάλθηκα να ατενίζω την απέραντη μοναξιά του τοπίου. Ξάφνου, ένας γρήγορος αεράτος τύπος εμφανίζεται, κρατώντας κάτι πασσάλους στα χέρια του και δυο-τρία κομμάτια ύφασμα. Δεν μου μιλάει, δεν του μιλάω και σε ελάχιστα λεπτά, με ταχυδακτυλουργικές κινήσεις, στήνει ένα αντίσκηνο! Το δικό μου αντίσκηνο! «Τι κάνεις;» τον ρωτάω. «Θα πεθάνεις εδώ πάνω», απάντησε σοβαρός και συνέχισε τη δουλειά. Για όλες τις επόμενες μέρες, για όσο καιρό έζησα σαν αγρίμι, εξόριστος μεσ’ στην εξορία, ο ίδιος τύπος πηγαινοερχόταν κάθε μέρα, διανύοντας μια τεράστια απόσταση, από το στρατόπεδο ίσαμε το βουνό, μόνο και μόνο για να μου φέρνει φαγητό να τρώω να μην πεθάνω. Ήταν ο Θανάσης Βέγγος, η απαρχή μιας μεγάλης φιλίας πάνω απ’ όλα. Η «Μαγική Πόλη» και όλο αυτό το φτωχικό νεορεαλιστικό ντεκόρ της πάλι στον Βέγγο οφειλόταν. Θυμάμαι όταν πρωτοπήγα σπίτι του στο Φάληρο…Τέτοια φτώχεια δεν είχα ξανασυναντήσει στη ζωή μου, εγώ ο γόνος μεγαλοαστών που μεγάλωσε στο Κολωνάκι. Γύρισα σπίτι θυμάμαι κι έπιασα τη μάνα μου. Με είχε ταράξει η φτώχεια μαζί με την καλοσύνη του Θανάση! Τότε είπα «Εγώ μ’ αυτούς τους ανθρώπους θέλω να καταπιαστώ, τον πόνο και την αξιοπρέπεια αυτών των ανθρώπων θέλω να δείξω»…Και το έκανα!\nΘ. Βέγγος – Ν. Κούνδουρος\nΘ. Βέγγος – Γ. Αργύρης στον «Δράκο» (1956) του Ν. Κούνδουρου\n…Δε θυμάμαι ακριβείς χρονολογίες. Πρέπει να ήταν γύρω στο ΄80 όταν ο Βέγγος μού χτύπησε την πόρτα μια ωραία πρωΐα, αφού στον περιφερειακό του Φιλοπάππου γύριζε κάποια ταινία. «Θέλω ν’ ανέβω στα…κεραμίδια σου», μου είπε! «Αποκλείεται», του απάντησα, «γιατί αν πέσεις και σκοτωθείς μετά εγώ θα κλαίω για όλη την υπόλοιπη ζωή μου»! «Άσε με, Μαρίζα, και δεν παθαίνω τίποτα», επέμενε αυτός. Κι όχι μόνο επέμενε, αλλά δεν δεχόταν και καμία βοήθεια. Τον θυμάμαι, λοιπόν, να σκαρφαλώνει στα κεραμίδια του σπιτιού μου, πλάτους δέκα μέτρων, και να τα αλωνίζει απ’ άκρη σ’ άκρη σαν τον πιο έμπειρο και άφοβο σχοινοβάτη! Δεν συγκρατώ τον τίτλο της ταινίας, αλλά όποτε βλέπω το σπίτι της οδού Αγγελικάρα 2 και τον Βέγγο στα κεραμίδια, μού έρχεται στο νου το περιστατικό και γελάω. Με τον Θανάση μοιραζόμασταν κατά σύμπτωση την ίδια οικιακή βοηθό και από τη δεκαετία του ΄70 στέλναμε χαιρετίσματα ο ένας στον άλλο. Η πρώτη μας συνάντηση, βέβαια, έγινε εν τη απουσία του κατά τη Μεταπολίτευση. Παράδοξο ακούγεται, αλλά εννοώ πως κάποτε τραγούδησα σ’ ένα κινηματοθέατρο, απ’ το οποίο προηγουμένως είχε περάσει ο Βέγγος με κάποια δική του παράσταση. Ήταν τέτοια η καθαριότητα και η έλλειψη σκόνης πάνω στο σανίδι, ώστε αμέσως κατάλαβα ότι είχε περάσει ο σίφουνας! Πασίγνωστη, άλλωστε, η μανία του με την καθαριότητα στους χώρους όπου κινούταν.\nΌταν κάναμε το casting για το άλμπουμ «Τα μυστικά του Κήπου», νομίζω ότι ο στιχουργός Σταμάτης Δαγδελένης είχε την ιδέα της συμμετοχής του Βέγγου. Ο ίδιος δεν ήταν καθόλου θετικός στην αρχή και μου έλεγε όλο επιφύλαξη «Μαέστρο μου, θα σας απογοητεύσω, έχω μεγαλώσει και δε θα μπορώ να τα πω όπως παλιά»…Εγώ πάλι του έλεγα «Ας το δοκιμάσουμε κι αν δεν σας αρέσει, δεν θα το κρατήσουμε». Πιστεύω όμως ότι οι όποιοι φόβοι του παρακάμφθηκαν από τη στιγμή που του είπα να το κάνει για τον εγγονό του. Ήρθε στο στούντιο, γράψαμε μόνο το δικό του μέρος κι έπειτα μπήκαν οι φωνές των άλλων δύο ερμηνευτών. Μάλιστα, ο Δαγδελένης τράβηξε κι ένα ωραίο βίντεο απ’ τη συγκεκριμένη συνάντηση μας. Του έλεγα «Καθίστε να πιούμε ένα καφέ» κι απαντούσε «Δεν κάθομαι ποτέ εγώ, φοβάμαι μη με πιάσουν» (γέλια). Και πραγματικά, στο αυτοκίνητο μέσα τον θυμάμαι να κάθεται, αφού μόνο εκεί δε μπορούσε να είναι όρθιος! «Αχ, πολύ σας βασανίζω» μας έλεγε, κατά τη διάρκεια των εγγραφών του τραγουδιού. Όταν του το έστειλα λίγο καιρό μετά, τελειωμένο, έδειξε να το έχει ευχαριστηθεί πολύ! Κάτι άλλο που θέλω να καταθέσω είναι ότι πρωτογνώρισα τον Θανάση Βέγγο μεσ’ στη χούντα, το 1972 ή το ΄73, όταν πήγα και τον είδα στην ανατρεπτική παράσταση «Ο τρελός του λούνα-παρκ», όπου μετά του έδωσα συγχαρητήρια στα καμαρίνια. Τριάντα χρόνια μετά, μού είπε «Κι όμως, μαέστρο μου, εγώ σας θυμάμαι», πράγμα που θεωρώ τελείως απίθανο, αλλά και πολύ ενδεικτικό της γλυκύτητας και ευγένειας του.


Αρμενιστής: Κυριακή Γ΄ Λουκά. Το Ευαγγέλιο της Κυριακής\nα. Μία σκηνή γεμάτη από δραματική ένταση μας προβάλλει το σημερινό ευαγγελικό ανάγνωσμα: μία μάνα, χήρα γυναίκα, συνοδεύει το μονάκριβο παιδί της στην τελευταία του κατοικία. Μαζί της και πλήθος κόσμου, που συμπαρίσταται στη μάνα και θρηνεί την τραγικότητα της ζωής της. Και ξάφνου αλλάζουν όλα: ο θρήνος μετατρέπεται σε άφατη χαρά. Γιατί; Διότι εμφανίζεται Εκείνος που είναι η πηγή της ζωής, Εκείνος που σπλαχνιζόμενος τη μάνα ανασταίνει το παιδί της και της το παραδίδει ζωντανό και υγιές. Ο\nλαός μπροστά στο εκπληκτικό γεγονός μένει έκθαμβος, νιώθοντας ότι βρίσκεται μπροστά στην παρουσία του Θεού. Η δοξολογία προς Αυτόν είναι η μόνη αντίδρασή του.


Ηράκλειο : Ενημέρωση απ’ την αντιφασιστική συγκέντρωση της 14/12 |Νέα Αντιφασιστική συνέλευση 17/12-ώρα20:00 – (((●))) Candia :: Alternativa\nΚοινωνικό Στέκι-Στέκι Μεταναστών Χανίων : Ανακοίνωση για τους άστεγους!\nΗράκλειο : Ενημέρωση απ’ την αντιφασιστική συγκέντρωση της 14/12 |Νέα Αντιφασιστική συνέλευση 17/12-ώρα20:00\nΜε σχετική επιτυχία πραγματοποιήθηκε η αντιφασιστική- αντικατασταλτική συγκέντρωση στα Λιοντάρια τη Παρασκευή (14/12) το απόγευμα. Περίπου 200 αντιφασίστες και αντιφασίστριες συγκεντρωθήκαμε σαν απάντηση στις προσπάθειες φασιστικών κύκλων να βρουν χώρο και έδαφος στη πόλη μας.\nΠιο συγκεκριμένα το Σάββατο 8/12 το πρωί έγινε συντονισμένη επίθεση φασιστών και αστυνομίας στην αντιφασιστική συγκέντρωση (ενάντια στο φασιστομνημόσυνο για το Κατσίφα) η οποία και αποκρούστηκε, ενώ τη Πέμπτη 29/11 (μέρα των εθνικιστικών καταλήψεων σε σχολεία) φασιστοειδή επιτέθηκαν στο Καπετανάκιο σχολείο με σκοπό να κατεβάσουν αντιφασιστικό πανό.\nΜετά από 2 ώρες παραμονή μας στα Λιοντάρια κάναμε πορεία ακολουθώντας ένα διαφορετικό δρομολόγιο μέσα από στενά του κέντρου και της γειτονιάς του Λάκκου. Η πορεία είχε δυναμικό παλμό ενώ μοιράστηκαν πάνω από 600 κείμενα.\nΔόθηκε μια πρώτη μικρή απάντηση πως το Ηράκλειο ήταν και θα παραμείνει αντιφασιστικό.\nΚαλούμε σε επαγρύπνηση και συντονισμό!\nΕπόμενη αντιφασιστική συνέλευση: Δευτέρα (17/12) στις 20:00 (αυστηρά) στη κατάληψη Ευαγγελισμού\nΑντιφασίστες- στριες Ηρακλείου


To “Among Us” αποκτά νέο Map | DREAM GR\nTo “Among Us” αποκτά νέο Map\nH Innersloth μας έδωσε ένα update για το “Among Us” και μαζί του ένα μικρό roadmap με μελλοντικό περιεχόμενο. Το “μενού” περιλαμβάνει νέο χάρτη αλλά και αλλαγές στο account system.\nΈνα νέο developer blog post στο “Among Us” news hub στο Steam αναφέρει πως η Innersloth ετοιμάζει ένα νέο account system το οποίο αναμένεται να κυκλοφορήσει στις αρχές Δεκεμβρίου και θα δίνει τη δυνατότητα να αναφέρουν τοξικούς παίκτες και hackers. Η δημιουργική ομάδα δουλεύει πάνω σε έναν νέο χάρτη που θα είναι μεγαλύτερος από τον Polus και θα περιλαμβάνει νέους τύπους αποστολών.\nΤο πιο πρόσφατο update έφερε bug fixes αλλά και την ανώνυμη ψηφοφορία στο παιχνίδι κάτι που σημαίνει πως πλέον θα υπάρχει ακόμα περισσότερο μυστήριο. Η Innersloth ανέφερε επίσης πως θέλει να αντιμετωπίσει το cheating αλλά και το hacking στο “Among Us”, δύο άκρως ενοχλητικά φαινόμενα.\nΓια τους φίλους του παιχνιδιού έχουμε ετοιμάσει hμια μικρή αναφορά για την ξαφνική εκτόξευση της δημοτικότητας του παιχνιδιού που το οδήγησε στο να γίνει ένα από τα μεγαλύτερα παιχνίδια που εμφανίστηκαν σε Twitch streams.\nPrevious Post: Το PS5 δεν θα υποστηρίζει native ανάλυση 1440p\nNext Post: Αυτά τα crocs έχουν σχεδιαστεί με paracord, carabiner και πυξίδα διπλά ως κιτ επιβίωσης\nStar Wars: Meet the Villains of The High Republic\nHouse of the dragons – Έτοιμο να ξεκινήσουν τα γυρίσματα του prequel του γνωστού μας Games of Throne!\nICYMI: Ας ρίξουμε μια βαθιά βουτιά στο macOS Big Sur\nEE: Ετοιμάζει αυστηρότερους κανόνες για τους τεχνολογικούς κολοσσούς\nΑυτή η πλωτή και βιώσιμη πόλη εμπνευσμένη από το lillypad σχεδιάστηκε για να υποστηρίζει μεταφορά χωρίς εκπομπές


Πρωτότυπο τεστ με ένα χαμένο πορτοφόλι καταδεικνύει την τιμιότητα των κατοίκων 16 πόλεων\nΈνα πρωτότυπο τεστ, με σκοπό να βρει την πιο «τίμια» πόλη, πραγματοποίησε το περιοδικό Readers Digest και το Ελσίνκι κατέκτησε την πρώτη θέση.\nΟι υπεύθυνοι του περιοδικού άφησαν δώδεκα πορτοφόλια σε δημόσιους χώρους σε δεκαέξι πόλεις και μέτρησαν πόσα από αυτά επιστράφηκαν. Στα πορτοφόλια υπήρχαν 35 ευρώ αλλά και ένα χαρτί με το κινητό τηλέφωνο του κατόχου του (ήταν ρεπόρτερ του περιοδικού).\nΣυνολικά η «τιμιότητα» σε όλες τις πόλεις έφτασε στο 47%, ενώ το Ελσίνκι... θριάμβευσε αφού οι κάτοικοί του επέστρεψαν τα έντεκα από τα δώδεκα πορτοφόλια. Αντίθετα, στη Λισαβόνα επιστράφηκε μόνο ένα (όχι από ντόπιους αλλά από ζευγάρι Ολλανδών τουριστών). Εντύπωση προκαλεί, πάντως, η υψηλή θέση της Βομβάης, όπου το ποσοστό φτώχειας είναι υψηλό.\nΒέβαια, το πείραμα δεν έχει επιστημονική βάση, όμως είναι σίγουρα πολύ ενδιαφέρον.\nΔιαβάστε εδώ την έρευνα και τα αποτελέσματά της, καθώς και τι είπαν κάποιοι από εκείνους που επέστρεψαν το πορτοφόλι.\nΑναρτήθηκε από Πιγκουίνος στις 11:41 0 σχόλια\nΑναρτήθηκε από Πιγκουίνος στις 21:01 2 σχόλια\nΟ υποψήφιος βουλευτής των Ανεξάρτητων Ελλήνων καλεί τους φίλους του στο facebook, να γράφουν στα ελληνικά.\nΚαι τους δίνει το καλό παράδειγμα γράφοντας εκείνος σωστά ελληνικά...\nΚαι είχε και συνέχεια (κάντε κλικ στις φωτογραφίες)\nΣαν βομβαρδισμός μοιάζει ο κεραυνός που έπληξε το κωδωνοστάσιο της εκκλησίας του Αγίου Νικολάου στο Ντέβον των ΗΠΑ...\nΑναρτήθηκε από Πιγκουίνος στις 20:01 0 σχόλια\nΑναρτήθηκε από Πιγκουίνος στις 21:11 11 σχόλια\nΜία από τις πιο σημαντικές φωνές του λαϊκού και ρεμπέτικου τραγουδιού, η Άννα Χρυσάφη, σίγησε για πάντα, στα 92 της χρόνια.\nΕίχε ηχογραφήσει περισσότερα από 400 τραγούδια από τις συνεργασίες της με Χιώτη, Μητσάκη, Τσιτσάνη, Παπαϊωάννου, Βαμβακάρη κ.α. και έκανε επιτυχίες πολλά τραγούδια μεγάλων συνθετών, όπως «Το δαχτυλίδι» του Μητσάκη, «Ξημερώματα στη στράτα» του Ζαμπέτα, «Τα νησιά» του Τσιτσάνη, αλλά και το «Ο μήνας έχει δεκατρείς» του Χατζιδάκι και το «Το τραγούδι της Αθήνας» του Ξαρχάκου.\nΑναρτήθηκε από Πιγκουίνος στις 19:35 0 σχόλια\nΣτο σάιτ της «Χρυσής Ευκαιρίας» υπάρχει και η παραδίπλα αγγελία (κάντε κλικ στη φωτογραφία) μέσω της οποίας ζητείται κυρία μέντιουμ.\nΑν γνωρίζετε κάποια που μπορεί να καλύψει τη θέση, σπεύστε να την ενημερώσετε.\nΜπορεί να είναι η ευκαιρία της ζωής της.\nΑναρτήθηκε από Πιγκουίνος στις 20:24 0 σχόλια


2.4G ασύρματο τηλεχειριστήριο εκσκαφέας αλουμινίου | Gearbest Ελλάδα\nΤιμή: 21.99 $25.75 15% OFF\n• Αναλογική: 1/24\n• Κανάλια ελέγχου: 8 κανάλια\n• Κατεύθυνση κίνησης: Εμπρός, πίσω, αριστερά, δεξιά\n• Λειτουργία: Γυρίστε προς τα εμπρός και προς τα πίσω, στρίψτε αριστερά και δεξιά. Το μεγάλο μπράτσο σηκώνεται και ανεβαίνει. Το μικρό χέρι ανεβαίνει και κατεβαίνει. Ο κάδος εκσκαφέα ανυψώνεται και μειώνεται. Περιστρέψτε 360 μοίρες. Ο λαμπτήρας πριν και μετά ανάβει με τον ήχο προσομοίωσης. Συνδέστε τις δραστηριότητες ανεξάρτητα.\n• Συχνότητα εκπομπής: 2.4G\n• Ενσωματωμένη μπαταρία ιόντων λιθίου 700mAh\n• Χρόνος λειτουργίας: Περίπου 15 - 20 λεπτά\n• Χρόνος φόρτισης: 240 λεπτά\n• Τύπος κινητήρα: Κινητήρας χωρίς ψήκτρες\n• Χαρακτηριστικά: Ραδιόφωνο ελέγχου\n• Υλικό: πλαστικό, κράμα, ηλεκτρονικά εξαρτήματα\n• Ηλικία: άνω των 8 ετών\n• Ασύρματο τηλεχειριστήριο 2,4 GHz\n• Κανάλι: 8 κανάλια\n• Απόσταση ελέγχου: 30 - 80 μέτρα\n• Λεπτομερής απόσταση ελέγχου: περίπου 50 μέτρα\n• Ισχύς πομπού: Μπαταρία 2 x 1,5V AA (δεν περιλαμβάνεται)\nΜέγεθος προϊόντος (Π x Υ x Β): 31,00 χ 10,00 χ 19,00 εκ. / 12,2 χ 3,94 χ 7,48 ίντσες\nΜέγεθος συσκευασίας (Π x Υ x Β): 31.50 χ 12.00 χ 22.50 εκ. / 12.4 χ 4.72 χ 8.86 ίντσες\nΠεριεχόμενα συσκευασίας: 1 x εκσκαφέας RC, 1 x μπαταρία, 1 x πομπός, 1 x καλώδιο USB


.: ΤΕΛΟΣ ΤΑ ΚΑΠΝΑ\nΤΕΛΟΣ ΤΑ ΚΑΠΝΑ\nΕίναι λυπηρό που μία παραδοσιακή καλλιέργεια σταματάει, αλλά ας ανασκουμπωθούμε και να κάνουμε κάτι άλλο.\nΗ κατάσταση στα καπνά είναι γνωστή εδώ και πολλά, πάρα πολλά χράνια και με ευχάριστη έκπληξη διαβάζω ότι οι επιδοτήσεις θα συνεχιστούν μέχρι το 2013 (πάλι καλά). Το καταλάβαμε ( η μάλλον μας επιβλήθηκε) ΕΠΙΤΕΛΟΥΣ, ότι η Ελλάδα δεν μπορεί να παράγει καπνά το 2006, διότι τα καπνά μας, ΔΕΝ τα καπνίζει ο καταναλωτής ( όχι γιά λογους υγείας αλλά γιά λογους ποιότητας και γεύσης). Τώρα το γιατί και πως είναι μεγάλη ιστορία, που ξεκνάει από το 1941 και έχει περιγραφεί πολύ καλά στην μνημειώδη έκδοση του ΕΛΙΑ Η ΙΣΤΟΡΙΑ ΤΟΥ ΕΛΛΗΝΙΚΟΥ ΤΣΙΓΑΡΟΥ ( Ευγενική χορηγία ΠΑΠΑΣΤΡΑΤΟΥ).\nΑντίστοιχη πορεία ακολουθεί και η Καπνοβιομηχανία και ας ελπίσουμε η Philip Morris να κάνει στον Ασπρόπυργο εργοστάσιο και οχι κέντρο logistics με μεταφορά της παραγωγής σε καμμία Ρουμανία ( ΕΕ από 1/1/2007 γαρ....)\nΝαι αυτή είναι η πραγματικότητα. Η Ελλάδα έχει μέλλον σε τουρισμό, ναυτιλία και ΑΝ δουλέψουμε, γεωργία υψηλής προστιθεμένης αξίας. Τώρα αν από κάπου ξεπεταχτεί καμμία ΝΟΚΙΑ που να μιλάει ελληνικά, μπράβο μας αλλά αυτό έχει να κάνει με την επιχειρηματικότητα του καθενός και δεν είναι δυνατόν να προβλεφθεί.\nΤα προβλήματα μας χειροτερεύουν και με το ασφαλιστικό, που θα πρέπει να εξοικονομούμε κάθε χρονο 12 δις € ( μία Ολυμπιάδα) γιά να μπορέσουμε να πληρώνουμε συντάξεις μετά το 2015. (Αυτό μας το επιβάλλει η Ζώνη €, το Δημόσιο Χρέος, η γήρανση πληθυσμού,η χαμηλή μας παραγωγικότητα κλπ)\nΟλα αυτά είναι γνωστά στους Διαχειριστές της Εξουσίας και δεν είμαστε η πρώτη χώρα που αντιμετωπίζει τέτοια προβλήματα.\nΗ Ιρλανδία, ας πούμε, τα ξεπέρασε και έχει γίνει βάση πολυεθνικών. Η Αγγλία, που πέρασε την κρίση του διαόλου από το 1975, έχει κάνει γιά παράδειγμα την παιδεία προϊόν και το πουλάει διεθνώς (Πόλεις που άλλοτε ζούσαν από την Βιομηχανία, τώρα ζουν από αλλοδαπούς φοιτητές).\nΔεν είμαστε οι μόνοι που έχουν προβλήματα. Κατά διαόλου πάει η αυτοκινητοβιομηχανία στις ΗΠΑ αλλά δεν καταρρέει ( προς το παρόν) το σύμπαν, δηλαδή η Wall Street.\nΝαι, δεν είναι δυνατόν να έχουμε υψηλό επίπεδο ζωής με επιδοτήσεις, πουλώντας καπνά, λάδι και σύκα. Καιρός είναι να ξεπεράσουμε την φάση της αγρανάπαυσης και να δουλέψουμε. Δεν είναι δύσκολο, άσε που δίνει και σκοπό στην καθημερινότητα.\n(Και να μην ξεχνάμε να προσευχόμεθα κάθε βράδυ να μην γίνει καμμία στραβή στην αγορά ακινήτων στην Αμερική, διότι αν γίνει, το κραχ του Χρηματιστηρίου του 2000-01, θα θυμίζει κρυολόγημα σε σύκριση με την πνευμονία που θα παθουμε).\nPosted by CGP at Thursday, October 26, 2006\nΜα, καλά, μόνο τα καπνά είδες εσύ; Σου γράφω (και πάλι) για το Άργος (Αργολίδα = πατρίδα, βλέπεις και δεν μπορώ να κάνω αλλιώς): για χρόνια, οι παραγωγοί πορτοκαλιών έπαιρναν περισσότερα χρήματα με τις επιδοτήσεις για να καταστρέφουν τα πορτοκάλια παρά για να τα διαθέτουν για χυμοποίηση. Αυτή η κουλτούρα καλλιεργήθηκε μέχρι και το 2004-05, αρκετά δηλ. ώστε να μη υποβιβαστεί σημαντικά η ποιότητα, με τη βαρύτητα να δίνεται στα κιλά παραγωγής. Μπορείς να μαντέψεις τι έχει γίνει! Χωρίς παρούσες επιχορηγήσεις για... χαβούζα και κάψιμο της σοδειάς, πιστεύεις ότι υπάρχουν παραγωγοί με καλή ποιότητα σοδειάς που μπορεί να διατεθεί προς πώληση σε ανταγωνιστικό επίπεδο απέναντι σε Ευρωπαίους ή Ρώσους; Φαντάσου έναν κάμπο με πορτοκαλί, ζουμερά σκουπίδια... Δεν είναι μόνο τα καπνά, αυτό θέλω να σου πω... ;((\nΑγαπητή μου, το γνωρίζω ότι δεν είναι μόνο τα καπνά. Το πορτοκάλι είναι εξ'ίσου πονεμένη ιστορία. Τα καπνά όμως είχαν κάποτε πολύ μεγάλη συνεισφορά στην οικονομία της ελλάδος ( και της αργολίδας κατά κάποιο ποσοστό). Τώρα μιλώντας γιά Αργολίδα μόνο η αγκινάρα στα Ιρια θα επιζήσει. Οι πορτοκαλεώνες σβύνουν.. το μπετό έρχεται


Τα ελληνικά φάρμακα κατά του κορωνοϊού δίνουν ελπίδα - Νέα της Αθήνας\n29.09.2021 120 0\nΤα δύο νέα φάρμακα που θα χρησιμοποιηθούν στη μάχη κατά του κορονοϊού είναι ενθαρρυντικά. Το ένα από την Pfizer σε μορφή χαπιού βρίσκεται σε κλινικές δοκιμές και το άλλο είναι η ελληνική τεχνογνωσία στη θεραπεία της πνευμονίας από covid με φαινομενικά εντυπωσιακά αποτελέσματα.\nΌπως αναφέρεται στο Star Major Newsletter, οι επιστημονικές εξελίξεις των Ελλήνων ιατρών, με επικεφαλής τον καθηγητή Ευάγγελο Τζαμαρέλο, αντιπροσωπεύουν μια στοχευμένη θεραπευτική προσέγγιση που χρησιμοποιείται ήδη σε νοσοκομεία στην Ελλάδα και την Ιταλία. Τα πρώτα αποτελέσματα της νέας θεραπείας είναι εντυπωσιακά.\nΚαταγράφηκε τριπλάσια αύξηση των πιθανοτήτων ανάκαμψης. 50% μείωση των νοσηλείας ή των ΜΕΘ. 55% μείωση της πιθανότητας θανάτου.\nΑυτό το φάρμακο έχει ήδη δοκιμαστεί σε 600 άτομα και έχει σημειωθεί ότι μετά από 28 ημέρες χρήσης, υπάρχει αισθητή βελτίωση. Αυτή η μελέτη βρίσκεται στη φάση 3 και έχει εγκριθεί από τον Ευρωπαϊκό Οργανισμό Φαρμάκων (Coreper).


Underground News: Με μόνο έναν χρόνο δουλειάς χιλιάδες αλλοδαποί κατοχυρώνουν σύνταξη\nΜε μόνο έναν χρόνο δουλειάς χιλιάδες αλλοδαποί κατοχυρώνουν σύνταξη\nΠΕΡΣΙΝΟ ΑΛΛΑ ΕΠΙΚΑΙΡΟ\nΤο πρόβλημα προκάλεσε την παρέμβαση της ΓΣΕΕ, ενώ το υπουργείο Απασχόλησης υπόσχεται πως θα λάβει μέτρα για να διαπιστωθεί σε ποιες περιπτώσεις τα ταμεία καταβάλλουν συντάξεις σε άτομα που δεν τις δικαιούνται.\n«Το ΙΚΑ προχωρεί σε διασταυρώσεις στοιχείων μέσα από το ολοκληρωμένο πληροφοριακό του σύστημα», τόνισε η Φάνη Πάλλη-Πετραλιά\nΤο... σύστημα λειτουργεί ως εξής: μετανάστες από κράτη της ανατολικής Ευρώπης (τα οποία υπάγονται στην Ευρωπαϊκή Ενωση) δουλεύουν 14 χρόνια στη χώρα καταγωγής τους και στη συνέχεια έρχονται στην Ελλάδα. Με βάση τη νομοθεσία και με έναν μόλις χρόνο δουλειάς μπορούν να πάρουν σύνταξη από το ΙΚΑ σε ηλικία 60 ετών οι γυναίκες και στα 65 οι άντρες.\nΜε τα χρόνια αυτά θα εισπράττουν από το ΙΚΑ το ποσό των 486 ευρώ τον μήνα, ενώ αν έπαιρναν σύνταξη στη χώρα τους θα περιορίζονταν περίπου στα 80 με 100 ευρώ. Αυτό πρακτικά σημαίνει πως το μεγαλύτερο ταμείο της χώρα μας, έχοντας εισπράξει εισφορές μόνο για έναν χρόνο, καταβάλλει από 386 έως και 406 σε κάθε αλλοδαπό (τα υπόλοιπα 80 έως και 100 ευρώ δίνονται από τον φορέα της χώρας προέλευσης).\nΑναγκαία προϋπόθεση για την καταβολή της σύνταξης είναι οι μετανάστες να έχουν ως τόπο κατοικίας την Ελλάδα, καθώς αν επιστρέψουν στη χώρα τους θα πάρουν από το ΙΚΑ μόλις 20 ευρώ (ποσό που αντιστοιχεί στις εισφορές τους).\nΓια τον σκοπό αυτό σημαντικός αριθμός αλλοδαπών δηλώνει ότι μένει στην Ελλάδα και παίρνει το σύνολο της σύνταξης, ενώ στην ουσία περνάει το μεγαλύτερο χρονικό διάστημα στη χώρα του (το φαινόμενο είναι συνηθέστερο στους μετανάστες από τη Βουλγαρία που είναι και η πιο κοντινή χώρα).\nΜάλιστα οι αλλοδαποί, που παίρνουν σύνταξη από τη χώρα μας, μπορούν στη συνέχεια να υποβάλουν τα χαρτιά τους και για το Επίδομα Κοινωνικής Αλληλεγγύης. Το επίδομα -για όσους πληρούν τα εισοδηματικά κριτήρια- μπορεί να φτάνει τα 230 ευρώ τον μήνα.\nΑυτό πρακτικά σημαίνει πως υπάρχουν μετανάστες που, έχοντας πληρώσει ελάχιστες εισφορές στα ασφαλιστικά ταμεία της χώρα μας, παίρνουν κύρια σύνταξη και ΕΚΑΣ 716 ευρώ! Σύμφωνα με πληροφορίες, υπάρχουν ήδη δικηγόροι που... αναλαμβάνουν ανάλογες υποθέσεις ζητώντας 120 ευρώ για να αρχίσει να «τρέχει» η διαδικασία.\nΣυνολικά εκτιμάται πως 7.000 έως 10.000 μετανάστες έχουν κατοχυρώσει σύνταξη στη χώρα μας, με πολύ λίγα χρόνια δουλειάς (χωρίς αυτό να σημαίνει πως όλοι έχουν δηλώσει ψευδή στοιχεία για τον τόπο κατοικίας τους).\nΟσο για το κόστος για τα ασφαλιστικά ταμεία υπολογίζεται πως κυμαίνεται από 30 έως 40 εκατομμύρια ευρώ.\nΤην ίδια στιγμή υπάρχουν και μετανάστες που καταφέρνουν να πάρουν σύνταξη χωρίς να έχουν κολλήσει ούτε ένα ένσημο στη χώρα μας. Συγκεκριμένα υπάγονται στις διατάξεις για τους ανασφάλιστους υπερήλικες και εφόσον το ατομικό τους εισόδημα δεν ξεπερνά τα 4.620 ευρώ, σε ηλικία 65 ετών παίρνουν την κατώτερη σύνταξη του ΟΓΑ (δηλαδή 330 ευρώ).\nΓΣΕΕ«Δημιουργούν πρόσθετα προβλήματα στη βιωσιμότητα των Ταμείων»\nΓια «βιομηχανία ομαδικών συνταξιοδοτήσεων από βαλκανικές χώρες και κυρίως τη Βουλγαρία» μιλά ο γραμματέας Τύπου και Δημοσίων Σχέσεων της ΓΣΕΕ Στάθης Ανέστης.\nΣυνεχίζει τονίζοντας πως «κάποιοι, εκμεταλλευόμενοι το νομικό κενό, διεκδικούν και κατοχυρώνουν την κατώτερη σύνταξη από το ΙΚΑ. Αυτό θα δημιουργήσει πρόσθετα προβλήματα βιωσιμότητας στο ασφαλιστικό σύστημα της χώρας μας».\nΣύμφωνα με το συνδικαλιστικό κίνημα, «σε όλες τις χώρες της Ευρωπαϊκής Ενωσης οι εργαζόμενοι αυτής της κατηγορίας δικαιούνται για κάθε χρόνο παραμονής και ασφάλισης το 1/44 της κατώτατης εθνικής σύνταξης». Επομένως και στη χώρα μας «πρέπει για όσο χρόνο ασφάλισης έχουν, να παίρνουν και το ανάλογο τμήμα της σύνταξης».\nΤο θέμα μελετά και η υπουργός Απασχόλησης Φάνη Πάλλη Πετραλιά, η οποία χθες σημείωσε πως «τα ταμεία κάνουν αυστηρότατους ελέγχους» και ανέφερε χαρακτηριστικά ότι το ΙΚΑ «προχωρά σε διασταυρώσεις μέσα από το ολοκληρωμένο πληροφοριακό του σύστημα».\nΑναφερόμενος στο θέμα ο πρόεδρος της Πανελλήνιας Ομοσπονδίας Προσωπικού Οργανισμών Κοινωνικής Πολιτικής (ΠΟΠΟΚΠ) Γιώργος Κουτρουμάνης σημειώνει πως «οι Ελληνες και οι αλλοδαποί εργαζόμενοι πρέπει να έχουν ίσα δικαιώματα.\nΩστόσο οι οργανωτικές αδυναμίες του συστήματος και τα κενά που υπάρχουν στη λειτουργία διευκολύνουν τόσο τους Ελληνες όσο και τους αλλοδαπούς στο να εκμεταλλεύονται το σύστημα και πολλές φορές να το επιβαρύνουν».\nPosted by vngelis at 4:37 AM


4η διοργάνωση της εκδήλωσης The Fashion Room Service ! | KA-Business.gr\nΑρχική ΚΟΙΝΩΝΙΑ Time Out 4η διοργάνωση της εκδήλωσης The Fashion Room Service !\nΚΟΙΝΩΝΙΑTime OutBUSINESSBusiness & Style\nΤετάρτη, 16 Οκτωβρίου 2019 13:04\nΤόπος συνάντησης, φυσικά παραμένει το πιο πολύχρωμο και μοντέρνο ξενοδοχείο της πόλης, το COLORS URBAN HOTEL και όλα αυτά στο πλαίσιο της καθιερωμένης πλέον εκδήλωσης The Fashion Room Service – Thessaloniki.\nΜε μία βόλτα στους ορόφους του ξενοδοχείου, οι επισκέπτες θα έχουν την ευκαιρία να δουν τις τελευταίες σειρές των international street style εταιρειών: SAUCONY ORIGINALS, FILA, NEW BALANCE, VANS, PRIME TIMERS x KOMONO & CHAMPION. Ακόμα, να έρθουν σε επαφή με Έλληνες σχεδιαστές ρούχων και κοσμημάτων, όπως: LEIO ROSS, FUNK DA QUEEN, PCP CLOTHING, IOANNA M., KALLYC, BETTINA STORES x ΕΦΗΜΕΡΟΝ, NO THANKS COLLECTION & GHETTOBLASTER. Στην κατηγορία beauty, θα γνωρίσουν τις νέες τάσεις από το LMI LONDON MAKE UP INSTITUTE, ενώ στην κατηγορία τεχνολογίας θα φωτογραφηθούν με τα νέα smartphones της εταιρείας Huawei.\nΌπως και στο παρελθόν, έτσι και αυτήν την φορά, το art & fashion crowd της πόλης μετά την βόλτα στα δωμάτια δίνει ραντεβού στο dance party, το οποίο ξεκινά λίγο μετά τις 20:00 και θα ολοκληρωθεί στις 00.00, στο Garden Bar του URBAN COLORS HOTEL.\nΤο χρώμα που θα επικρατεί στο party θα είναι και πάλι το ροζ, καθώς μαζί μας θα είναι το Beefeater Pink! Πρόκειται για το νέο λανσάρισμα του αγαπημένου μας gin, το οποίο βασίζεται στην ίδια, βραβευμένη συνταγή του Beefeater με την προσθήκη φυσικού εκχυλίσματος φράουλας. Κατά την διάρκεια του party θα απολαύσεις το δροσερό long drink Beefeater PINK & Tonic. Όσο για τη μουσική, το ρυθμό θα δίνουν οι ραδιοφωνικοί παραγωγοί του OFFRADIO σε ένα ακόμη ξεχωριστό #epicmusiconly party!\nΗ δημιουργική ομάδα του ΟΖΟΝ τα τελευταία 8 χρόνια φέρνει σε επαφή φρέσκα ελληνικά & διεθνή brands και νέους σχεδιαστές με fashion editors, influencers, buyers και εν δυνάμει\nκαταναλωτές. Αγαπημένοι σχεδιαστές και brands παρουσιάζουν τη δουλειά τους στα ειδικά διαμορφωμένα δωμάτια ενώ παράλληλα οι επισκέπτες έχουν την ευκαιρία να δουν από κοντά τις δημιουργίες των αγαπημένων τους labels, να γνωρίσουν τους δημιουργούς τους και να πάρουν μία πρώτη γεύση από τις τάσεις της μόδας, όπως αυτές διαμορφώνονται σήμερα.\nΠροηγούμενο άρθροΑΚΟΥ ΤΗ ΘΕΣΣΑΛΟΝΙΚΗ – Συναυλία Soundscapes Compositions των Dissonart Ensemble\nΕπόμενο άρθροΠρωτοβουλία Ανοιχτής Μάθησης για πρόσφυγες υλοποιεί το Τμήμα Δημοσιογραφίας & Μέσων Επικοινωνίας του ΑΠΘ


Μητσοτάκης: Στις πολιτικές πρόληψης του καρκίνου, η πλήρης και απόλυτη εφαρμογή του αντικαπνιστικού νόμου – Politis Online\nΜητσοτάκης: Στις πολιτικές πρόληψης του καρκίνου, η πλήρης και απόλυτη εφαρμογή του αντικαπνιστικού νόμου\nΑπό Politis Online Δημοσιεύτηκε στις 5 Φεβρουαρίου 2019\nΗ πλήρης εφαρμογή του αντικαπνιστικού νόμου, είναι στις βασικές προτάσεις για την αντιμετώπιση του καρκίνου, τις οποίες ανέπτυξε ο πρόεδρος της ΝΔ, Κυριάκος Μητσοτάκης, μιλώντας στην κεντρική εκδήλωση της Ελληνικής Αντικαρκινικής Εταιρείας για την Παγκόσμια Ημέρα κατά του Καρκίνου, η οποία έγινε το βράδυ της Δευτέρας, υπό την αιγίδα του Προέδρου της Δημοκρατίας, Προκόπη Παυλόπουλου.\nΟ καρκίνος πρέπει να αντιμετωπιστεί με τόλμη και γνώση. Και σε ό,τι αφορά την Πολιτεία, με ένα σχέδιο δράσης που θα δίνει έμφαση στην πρόληψη, στην έγκαιρη διάγνωση, στη σωστή θεραπεία και προπαντός στην ανακούφιση των ασθενών, ανέφερε ο κ. Μητσοτάκης και κατέθεσε τις πέντε βασικές προτάσεις του κόμματος γιο την πρόληψη και αντιμετώπιση του καρκίνου:\n«Βασική μας προτεραιότητα αποτελούν οι πολιτικές πρόληψης του καρκίνου». Έμφαση έδωσε ο πρόεδρος της ΝΔ, στον αντικαπνιστικό νόμο που όπως είπε θα εφαρμοστεί πλήρως και απολύτως και εξήγησε: «Όχι ως υποχρέωση και τιμωρία, αλλά ως δικαίωμα όλων να ζήσουν όσο το δυνατόν καλύτερα και όσο το δυνατόν περισσότερο».\nΚλιμακώνουν τις κινητοποιήσεις τους, οι αγρότες - Κλείνουν σήμερα και τον κόμβο Πλατυκάμπου\nΘύελλα για τους «6» που θα είναι «σα να μην είναι ΣΥΡΙΖΑ αλλά...θα είναι»


Αφγανιστάν: Επίθεση σε αυτοκινητοπομπή του ΟΗΕ, 5 νεκροί - Πτήση & Διάστημα\nΑφγανιστάν: Επίθεση σε αυτοκινητοπομπή του ΟΗΕ, 5 νεκροί\nΠέντε μέλη των αφγανικών δυνάμεων ασφαλείας σκοτώθηκαν χθες Πέμπτη σε επίθεση εναντίον αυτοκινητοπομπής του Οργανισμού Ηνωμένων Εθνών την οποία συνόδευαν στην επαρχία της Καμπούλ, επεισόδιο που προστίθεται στο κύμα βίας που σαρώνει τη χώρα.\nΔεν είναι σαφές ως εδώ ποιοι επιτέθηκαν, ούτε εάν είχαν στόχο τον ΟΗΕ ή τις δυνάμεις ασφαλείας. Το υπουργείο Εσωτερικών εκτιμά ότι η ενέργεια έγινε από τους Ταλιμπάν, σύμφωνα με στέλεχός του. Ωστόσο εκπρόσωπος των ισλαμιστών ανταρτών αντέταξε πως δεν είχαν καμία σχέση με την επίθεση.\nΗ βία κλιμακώνεται στο Αφγανιστάν τους τελευταίους μήνες, παρά τις ειρηνευτικές συνομιλίες οι οποίες διεξάγονται από τον Σεπτέμβριο του 2020 στο Κατάρ ανάμεσα στους Ταλιμπάν και την αφγανική κυβέρνηση. Στις διαπραγματεύσεις δεν έχει επιτευχθεί μέχρι εδώ καμιά ουσιαστική πρόοδος, ενώ οι ισλαμιστές αντάρτες συνεχίζουν να εξαπολύουν καθημερινά επιθέσεις εναντίον των κυβερνητικών δυνάμεων, ειδικά στην επαρχία. Η βία όμως έχει αναζωπυρωθεί και στην πρωτεύουσα Καμπούλ, όπου οι στοχευμένες δολοφονίες δημοσιογράφων, υπερασπιστών των ανθρωπίνων δικαιωμάτων, δικαστικών, πολιτικών προσωπικοτήτων είναι ολοένα και συχνότερες.


Διαθέσιμο παγκοσμίως το Nubia Red Magic 7 Pro με ανεξάρτητο gaming chip - Techmaniacs\nΑρχική Smartphones Android Διαθέσιμο παγκοσμίως το Nubia Red Magic 7 Pro με ανεξάρτητο gaming chip\nΤα Red Magic 7 της Nubia έκαναν το ντεμπούτο τους πριν δύο μήνες και τώρα το Nubia Red Magic 7 Pro έφτασε στην Ευρώπη. Συγκεκριμένα, θα είναι διαθέσιμο σε δύο εκδόσεις, από τις 22 Απριλίου.\nΤο Red Magic 7 Pro έχει 6.8 ιντσών AMOLED οθόνη με 120Hz ρυθμό ανανέωσης, 960Hz touch sampling rate, 600nits φωτεινότητα, Gorilla Glass 5, 100% DCI-P3, και 16MP under-display selfie κάμερα.\nΟ επεξεργαστής του Nubia Red Magic 7 Pro είναι ο Snapdragon 8 Gen 1. To gaming smartphone έχει ανεξάρτητο gaming chip που ονομάζεται Red Core 1, 16GB LPDDR5 μνήμη RAM, RGB φωτισμός, 500Hz shoulder triggers, και Ice 9.0 cooling system.\nΟι εκδόσεις του Red Magic 7 Pro είναι η Obsidian Black με 256GB αποθηκευτικό και τιμή στα 799 ευρώ και η διάφανη Supernova με 512GB αποθηκευτικό χώρο και τιμή 899 ευρώ. Και οι δύο έχουν 5.000mAh μπαταρία με 65W γρήγορη φόρτιση.\nΠροηγούμενο άρθροΗ Intel θα δημιουργεί διαφημίσεις με drone που ακολουθούν το κοινό\nΕπόμενο άρθροΤο Netflix κατάργησε τα αστέρια για να προσφέρει τρεις αντίχειρες


Θεσσαλονίκη: Στη φυλακή ο πατριός για το βιασμό της ανήλικης [Βίντεο] | Ελλάδα Ειδήσεις\nΘεσσαλονίκη: Στη φυλακή ο πατριός για το βιασμό της ανήλικης - Τι ισχυρίστηκε στην απολογία του [Βίντεο]\nΠροσωρινά κρατούμενος κρίθηκε μετά την απολογία του, ο 47χρονος πατριός ο οποίος κατηγορείται για τη σεξουαλική κακοποίηση της ανήλικης κόρης του.\nΓΡΑΦΕΙ: THETOC TEAM published 06 Μαϊ. 21 (15:13)\nΠροσωρινά κρατούμενος κρίθηκε, μετά την απολογία του, ο 47χρονος πατριός ο οποίος κατηγορείται για τη σεξουαλική κακοποίηση της κόρης της γυναίκας του, στη Θεσσαλονίκη. Ενώπιον της 2ης ειδικής ανακρίτριας, αρνήθηκε τις κατηγορίες του βιασμού κατ’ εξακολούθηση και της κατάχρησης ανηλίκου σε ασέλγεια.\nΟ κατηγορούμενος ισχυρίστηκε ότι δεν διέπραξε όσα του αποδίδονται και ότι τον παγίδευσε η παθούσα. Όσον αφορά τα μηνύματα με ερωτικά υπονοούμενα που φέρεται ότι έστελνε στην κοπέλα, ο 47χρονος ανέφερε πως τα έγραφε η ίδια όταν έπαιρνε το κινητό τηλέφωνο του. Μετά την απολογία του, προφυλακίστηκε με σύμφωνη γνώμη ανακρίτριας και εισαγγελέως.\nΟ 47χρονος έχει αναγνωρίσει τη 18χρονη (σήμερα) κόρη της συζύγου του, ως δικό του παιδί, ενώ το ζευγάρι απέκτησε άλλα δύο παιδιά. Η σύζυγός κατέθεσε ότι ο άνδρας της συμπεριφερόταν καλά σε όλα τα παιδιά. Αστυνομικοί της Υποδιεύθυνσης Προστασίας Ανηλίκων της Διεύθυνσης Ασφάλειας Θεσσαλονίκης συνέλαβαν τον πατριό το βράδυ της Δευτέρας στην περιοχή της Σταυρούπολης.\nΓηροκομείο στα Χανιά: "Βρήκα τη μάνα μου δεμένη σε ένα καρότσι στο υπόγειο" - Σοκαριστικές νέες μαρτυρίες\nΣύμφωνα με την καταγγελία, ο 47χρονος τουλάχιστον από το 2019 έως αρχές Μαΐου του τρέχοντος έτους, ενήργησε γενετήσιες πράξεις σε βάρος της 18χρονης σήμερα κόρης χωρίς τη συναίνεσή της, οι οποίες τελέστηκαν κατ’ εξακολούθηση. Επιπλέον, ανήμερα του Πάσχα, φέρεται ότι αποπειράθηκε ξανά να ασελγήσει σε βάρος της κόρης του χωρίς τη συναίνεσή της.\nΠΑΡΑΠΕΜΠΟΝΤΑΙ ΣΕ ΔΙΚΗ 23&nbspΙουν&nbsp2021 |&nbsp16:22\nΜεταξύ αυτών, που το Δικαστικό Συμβούλιο Θεσσαλονίκης παραπέμπει στο εδώλιο, είναι η 27χρονη οδηγός του μοιραίου αυτοκινήτου και ο 49χρονος φίλος της.


Ομόλογα: Στα ύψη οι αποδόσεις – Στο 1,33% στην ελληνική 10ετία | Moneyreview.gr\nBusiness & Finance Πέμπτη 23/12/2021, 19:27 NEWSROOM\nΟμόλογα: Στα ύψη οι αποδόσεις – Στο 1,33% στην ελληνική 10ετία\n23 Δεκεμβρίου, 2021 Πε 23/12/2021, 19:27\nΣε υψηλό επτά εβδομάδων εκτοξεύθηκαν οι αποδόσεις των ιταλικών 10ετών στη σημερινή συνεδρίαση, ενώ στο υψηλότερο επίπεδο από τα τέλη Οκτωβρίου βρέθηκαν και οι ελληνικές αποδόσεις, καθώς νέες μελέτες έδειξαν ότι η μετάλλαξη Όμικρον είναι πολύ ηπιότερη από αρχικές μεταλλάξεις της Covid, πόρισμα που ενισχύει τόσο τις οικονομικές προοπτικές όσο και την πιο επιθετική στροφή της νομισματικής πολιτικής.\nΤα ιταλικά ομόλογα δέχθηκαν πιέσεις και από την πιθανή αλλαγή ρόλων στην ιταλική πολιτική σκηνή, δηλ. τη μετάβαση του Μάριο Ντράγκι από τον θώκο του πρωθυπουργού στην προεδρία. Η ζήτηση για κρατικά ομόλογα βαίνει μειούμενη καθώς βελτιώνεται το επενδυτικό κλίμα και περιορίζεται η ανάγκη για περαιτέρω μέτρα στήριξης της οικονομίας. Ενώ ειδικοί προειδοποιούν ότι η έρευνα για τη μετάλλαξη Όμικρον βρίσκεται ακόμη σε πρώιμο στάδιο, μελέτη από τη Νότια Αφρική δείχνει μειωμένο κίνδυνο νοσηλείας και σοβαρής νόσησης σε άτομα που έχουν μολυνθεί από την Όμικρον έναντι της Δέλτα.\nΗ Ιταλία θεωρείται από τους πλέον ευνοημένους από το έκτακτο πρόγραμμα αγοράς ομολόγων της ΕΚΤ και για το λόγο αυτό είναι ευάλωτη σε οιαδήποτε ένδειξη πιο αυστηρής νομισματικής πολιτικής. «Οι αποδόσεις αναμένεται να αναπροσαρμοστούν προς τα πάνω το 2022 καθοδηγούμενες από τις ΗΠΑ εν μέσω δυναμικής ανάπτυξης και κλιμάκωσης του πληθωρισμού, καθώς αρχίζει νέος κύκλος επιτοκιακών αυξήσεων», σημειώνουν αναλυτές της BofA.\nTα σημερινά στοιχεία έδειξαν ότι ο αριθμός των Αμερικανών που κατέθεσαν αίτηση για επίδομα ανεργίας υποχώρησε στα προ της πανδημίας επίπεδα στη διάρκεια της προηγούμενης εβδομάδας, ενώ η καταναλωτική εμπιστοσύνη στις ΗΠΑ βελτιώθηκε περαιτέρω το Δεκέμβριο, γεγονός που υποδηλώνει ότι η οικονομία θα τρέξει με υψηλούς ρυθμούς και το 2022.\nΟι αποδόσεις του ευρώ αυξήθηκαν σε όλες τις αγορές, με πρωταγωνιστή των ιταλικών 10ετών, που εκτινάχθηκαν στο 1,146%, παρουσιάζοντας αύξηση άνω των έξι μονάδων βάσης. Από κοντά και οι αποδόσεις των ελληνικών 10ετών που εκτινάχθηκαν στο 1,33%, με το spread στις 162 μονάδες βάσης, ενώ στην πενταετία το κόστος δανεισμού ξέφυγε στο 0,58%. Ο όγκος συναλλαγών στην ΗΔΑΤ διαμορφώθηκε στα 58 εκατ.ευρώ εκ των οποίων τα 38 εκατ.ευρώ έγιναν στη 10ετία.\nΤο ίδιο κλίμα και στη γερμανική αγορά, με την απόδοση του 10ετούς να αυξάνεται πέντε μονάδες βάσης και να διαμορφώνεται στο -0,243%. Οι αντίστοιχες αποδόσεις των γαλλικών και ισπανικών 10ετών ενισχύθηκαν από πέντε μονάδες βάσης.\nΟμόλογα: Σε απότομη άνοδο οι αποδόσεις – Στο 1,26% της ελληνικής 10ετίας\nTo επόμενο σοκ των αγορών: μία τεράστια προσφορά από ομόλογα\nΟμόλογα: Στροφή στην ασφάλεια – Σε χαμηλό 2 εβδομάδων οι αποδόσεις των γερμανικών


«Ο Λόππας θα κοιμηθεί ευτυχισμένος απόψε;» | Goal News Cy\nΒ' ΚΑΤΗΓΟΡΙΑΑΛΚΗ«Ο Λόππας θα κοιμηθεί ευτυχισμένος απόψε;»\nΠοιος είδε τον Αντώνη Τζιώνη και δεν τον φοβήθηκε! Φανερά έξω φρενών ο πρόεδρος της Ομόνοιας, φώναζε με έντονο ύφος στην κάμερα της Primetel, μετά το τέλος του αγώνα, και σαφώς τα είχε με τον βοηθό διαιτητή, ο οποίος ακύρωσε καθαρό γκολ για την Ομόνοια και προκάλεσε όλα αυτά που ακολούθησαν\nΑναλυτικά: «Θα μπορούσαμε να καθαρίζουμε νωρίτερα τον αγώνα και να φτιάξουμε περισσότερες ευκαιρίες. Φαίνεται πως ο κ. Λόππας πήρε το κούντημα που ήθελε, αν το ζήτησε κιόλας. Ακυρώθηκε ένα γκολ με τον παίκτη καλυμμένο παίκτη τρία μέτρα. Δεν ξέρω αν νιώθει ευτυχισμένος ο κ. Λόππας που παραδέχθηκε πως αστειευόμενος ζήτησε κούντημα. Δύσμοιρο κυπριακό ποδόσφαιρο. Άλλοι φταίνε και άλλοι πληρώνουν. Η ομάδα μας πιθανόν να τιμωρηθεί για πολλά και διάφορα. Καλώ τη δικαστική να δείξει επιοίκεια. Θα κοιμηθεί ευτυχισμένος ο φίλος μου ο κ. Λόππας; Ο βοηθός;\nΕίναι απορίας άξιο πως το ακυρώνεις αυτό το γκολ. Σηκώνεις τη σημαία και προκαλείς όσα προκαλείς. Αν δεν μπορεί να κάνει αυτή τη δουλειά να μείνει σπίτι του με τα παιδιά του. Θα νιώθει υπεύθυνος για αυτό που έγιναν και θα γίνουν; Καλώ τον κόσμο νηφάλια να πάει σπίτι του και να μη γίνει το παραμικρό. Έχει την ευθιξία να πετάξει τη σημαία και να ασχοληθεί με τάβλι ή σκάκι; Μπορεί να το κάνει; Εγώ υποσχέθηκα πως αν δεν έχω καλύτερα αποτελέσματα φέτος θα πάω σπίτι μου. Αυτός θα το κάνει; Ρωτήστε τον να σας το πεί».


Από την ερχόμενη εβδομάδα!!!ΑΠΑΓOΡΕΥΣΗ ΚΑΙ ΣΤΙΣ ΠΩΛΗΣΕΙΣ ΠΕΡΙΠΤΕΡΩΝ;;;ΤΡΙΚΑΛΑ:Η πρώτη Ελληνική πόλη που κόβει το τσιγάρο!!! - Volcano Times Magazine\nHome > ΕΛΛΑΔΑ > Από την ερχόμενη εβδομάδα!!!ΑΠΑΓOΡΕΥΣΗ ΚΑΙ ΣΤΙΣ ΠΩΛΗΣΕΙΣ ΠΕΡΙΠΤΕΡΩΝ;;;ΤΡΙΚΑΛΑ:Η πρώτη Ελληνική πόλη που κόβει το τσιγάρο!!!\nΑπό την ερχόμενη εβδομάδα!!!ΑΠΑΓOΡΕΥΣΗ ΚΑΙ ΣΤΙΣ ΠΩΛΗΣΕΙΣ ΠΕΡΙΠΤΕΡΩΝ;;;ΤΡΙΚΑΛΑ:Η πρώτη Ελληνική πόλη που κόβει το τσιγάρο!!!\nΣε ευρεία σύσκεψη που πραγματοποιήθηκε το μεσημέρι της Τρίτης 31 Οκτωβρίου 2017 στο Δημαρχείο, προσκλήθηκαν και μετείχαν οι άμεσα εμπλεκόμενοι με την εφαρμογή του νόμου, οι επαγγελματίες. Ο Δήμαρχος Τρικκαίων κ. Δημήτρης Παπαστεργίου αναφέρθηκε στην υλοποίηση της απόφασης που ελήφθη το καλοκαίρι, για ενεργοποίηση της κοινωνίας ενάντια στη μάστιγα του καπνίσματος.\nΜάλιστα, με δεδομένη την έναρξη του 7ου Μύλου των Ξωτικών την 1η Δεκεμβρίου, το θέμα αφορά και στους επισκέπτες της πόλης. Ταυτοχρόνως, έγινε ευρεία συζήτηση για τα θέματα του Μύλου, με τη συνεργασία επαγγελματιών και Δήμου να παραμένει σε υψηλά επίπεδα. Συζητήθηκαν θέματα προβολής, καθαριότητας, ευπρεπισμού στις εισόδους της πόλης, διευθετήσεων τεχνικών θεμάτων, κυκλοφοριακού και άλλες λεπτομέρειες για τον τη συνέχιση της άψογης φιλοξενίας εκατοντάδων χιλιάδων επισκεπτών.


E l v a: ΣΟΥΗΔΙΑ: Στη Κρήτη ο..single Πρωθυπουργός!\nΣΟΥΗΔΙΑ: Στη Κρήτη ο..single Πρωθυπουργός!\nAπό προχθές o αρτι...διαζευχθεις 46χρονος Σουηδος Πρωθυπουργος, Φρέντρικ Ράινφελντ, βρίσκεται στα Χανιά, για διακοπές.\nTι να κανει ο ανθρωπος; Εδω φετος δεν εχουμε ...καλοκαιρι, να μη πω τιπoτα, αλλα ενα....πρασινο φθινοπωρο, ετσι οπως ειναι ο καιρος απο τον Ιουνιο, μεχρι τωρα!\nΚαπως πρεπει να περασει κι αυτος τις διακοπες του, αφου μετά από ...20 έτη έγγαμου βίου και ενω εχει τρία παιδιά, βρεθηκε να ειναι...και παλι single, εφοσον απο τον περασμένο Μάρτιο αποφασισαν να χωρισουν με τη συζυγο του, που ειναι κι αυτη πολιτικος στο ιδιο κομμα.\nΟ Φρέντρικ, οπως λεει το αρθρο, έφτασε στα Χανια με πτήση τσάρτερ, συνοδευόμενος από δυο σωματοφύλακες και με άκρως τουριστική αμφίεση (μπλούζα, σορτσάκι και σαγιονάρες).\nΜενει σε ξενοδοχείο στο Γεράνι του δήμου Πλατανιά, όπου θα μείνει για αρκετές ημέρες.\nΕνα μονο μενει να ρωτησουμε:\nΚαμμια ....καλη κοπελλα να τον αποκαταστησουμε;\nUpplagd av ELvA den 13.7.12\nΘεματα Ελλαδα Σουηδια, Πολιτικη\nΠάντα μου άρεσε το Free to decide των Cranberries, Ελβα.\nΟσο για τον Πρωθυπουργό σας, πολύ καλά θα περάσει καλά στη Κρήτη, θα φάει ωραία φαγητά και θα πιεί τις τσικουδιές του, είτε αποκατασταθει, είτε όχι! χαχαχα\nΠραγματι θα περασει πολυ καλα εκει, οποτε δε χρειαζεται να φυγει και..